Čije diplome se ne priznaju, a ko “štanca” doktorate - Impuls\nObjavljeno: Utorak, 28 Septembar 2021 12:07\nUtvrđena je lista visokoškolskih ustanova iz RS čije diplome se, prema tumačenju Ministarstva civilnih poslova BiH, ne priznaju prilkom konkurisanja za zapošljavanje u javnim ustanovama. A entitetsko ministarstvo zaprimilio je prijavu nezadovoljnih profesora Saobraćajnog fakulteta u Doboju, o olakom sticanju diploma doktora nauka na toj VŠU.\nPrilikom zapošljavanja u državnim institucijama, diplome izdate od strane Slobomir P Univerziteta sa odjeljenima u Bijeljini i Doboju, Visoke medicinske škola zdravstva u Doboju, Visoke škole za ekonomiju i informatiku u Prijedoru, kao ni Visoke škole za informacione tehnologije, ekonomiju i preduzetništvo i Visoke škole “Koledž kozmetologije i estetike” Banja Luka se ne priznaju prema zakonskim odbredbama o visokom obrazovanju BiH.\nTo su visokoškolske ustanove koje su u registru Agencije za visoko obrazovanje RS, ali nisu u registru HEA BiH. A prema pravnom tumačenju, odnosno mišljenju nadležnog Ministarstva civilnih poslova BiH, za rad u javnim ustanovama priznate su samo diplome koje izdaju visokoškolske ustanove upisane u registar Agencije za visoko obrazovanje i osiguranje kvaliteta u BiH.\n„Okvirnim zakonom o visokom obrazovanju u BiH u članu 54 stav 1 utvrđeno je da će nadležni državni organi, te drugi organi i organizacije u BiH, u svrhu zaposlenja ili javne funkcije, priznavati samo one akademske stepene i diplome koje izdaju akreditovane visokoškolske ustanove. Navedena odredba Okvirnog zakona time akreditaciju propisuje kao obavezan vid osiguranja kvaliteta“, stoji, između ostalog, u odgovoru iz ovog ministrastva, upućenom na prethodni upit neformalne grupe studenata “STOP neakreditovanim fakultetima – Inicijativa neformalne grupe mladih Republike Srpske”.\nA, pitali su studenti i resorno Ministarstvo za naučno tehnološki razvoj, visoko obrazovanje i informaciono društvo RS i za probleme u visokoškolskim ustanovama u ovom entitetu koje imaju akreditacije i HEA BiH.\n„Tražili smo informacije da li je ministarstvo preduzimalo radnje ili intervencije kada je u pitanju prestanak rada Komunikološkog koledža „Kapa Fi“ Banja Luka, kakav je status studenata ukoliko im je prekinuto školovanje stečajem te VŠU i kakav je tretman diploma koje je do sada izdavala „Kapa Fi”. Takođe i da li su upoznati sa informacijama u javnosti o negodovanju dijela profesora Saobraćajnog fakulteta Doboj i tvrdnjama o olakom sticanju diploma doktora nauka na toj VŠU i da li su tačne informacije da su se nezadovoljni profesori obraćali ministarstvu sa iznesenim primjedbama na rad u navedenoj VŠU. Odnosno, ukoliko jesu upoznati kakav je stav ministarstva po tom pitanju i da li je bilo određenih mjera i provjera preduzimanih sa njihove strane”, otkriva nam detalje iz upita član grupe Goran Ristić.\nIz ministarstva su odgovororili da su još u maju zaprimili dopis od “Kapa Fi” da su prestali sa radom odlukom osnivača i da je Okružni privredni sud u Banjoj Luci donio rješenje o istovremenom otvaranju i zatvaranju likvidacionog postupka. Da su od te VŠU, od akademske 2018/2019. godine u više navrata obavještavali studente o mogućem prestanku rada i ponudili im da završe studije na Koledžu ili da se prepišu na drugu VŠU, te da su svi studenti završili studij i izdate su im važeće javne isprave i u ovoj akademskoj godini nije izvođena nastava.\nMinistarstvo je potvrdilo da su zaprimili prijave nezadovoljnih dobojskih profesora i proslijedili ih na nadležno postupanje prosvjetnoj inspekciji, te da još nemaju informaciju o izvršenoj inspekcijskoj kontroli.\n“U saradnji sa nadležnim organima kontinuirano djelujemo u borbi protiv negativnih pojava u visokom obrazovanju, odnosno primjenjujemo integrisani pristup djelovanja svih uključenih sektora u procesu reforme visokog obrazovanja i obezbjeđenje kvaliteta visokog obrazovanja. Sve prijave koje pristignu na adresu ovog Ministarstva uzimaju se u obzir i sa njima se postupa na način da se detektuju eventualne nepravilnosti i djeluje u cilju njihovog otklanjanja, odnosno sankcionisanja”, stoji u odgovoru grupi iz ovog ministarstva potpisanom od strane ministra mr Srđana Rajčevića.


NSinfo: Inicijativa da Novo naselje dobije kulturni centar\nInicijativa da Novo naselje dobije kulturni centar\nUdruženje “Novo kulturno naselje” u saradnji sa profesorima i studentima arhitekture sa Fakulteta tehničkih nauka\nveć neko vreme radi na izradi idejnih rešenja za gradnju kulturnog centra na Novom naselju.\nJedno od rešenja, delo Dejana Bogavca nedavno je i objavljeno na društvenim mrežama i pojedinim portalima.\nReč je o inicijativi tog Udruženja, koja je započeta 2014. godine, a koja bi trebalo da se obistini u narednom periodu, zahvaljujući, između ostalog, planu da naš grad, kao Evropska prestonica kulture 2021 godine, dobije nekoliko takvih centara.\n"Čak i pre zvaničnog osnivanja Novog kulturnog naselja, radimo na tome da Novo naselje dobije kulturni centar", objašnjava Ognjen Tomašević iz Novog kulturnog naselja.\nPrema njegovim rečima, pre tri godine su profesorom Darkom Rebom sa Fakulteta tehničkih nauka i njegovim studentima arhitekture šetali Naseljem, gde su kao ispitnu vežbu imali transformaciju starih javnih prostora.\nNakon toga su na njihovom Departmanu održali gostujuće predavanje na kom su pričali kakav bi to kulturni centar trebalo da bude, kakve karakteristike da ispunjava, šta je urađeno prethodnih godina i kakve su sadržaji realizovali na Novom naselju.\nNovo naselje dobija kulturni centar? Predstavljeno idejno rešenje (VIDEO)\n... kultura, Novi Sad, novo naselje, video


Šćekić: Imam ponudu iz Primere | Aktuelno\nŠćekić: Imam ponudu iz Primere\nOdlazak u Primeru za Šćekića bi predstavljao ostvarenje snova\nFoto. Nebojša Paraušić\nCrnogorski reprezentativac Aleksandar Šćekić mogao bi ove zime da napusti redove Partizana.\nKako je i sam vezista rekao, jedan ponuda iz španske Primere se posebno izdvaja.\n“Imam par ponuda i nijedna nije iz Genčlerbirligija, već Španije! Ona je najprimamljivija i dolazi od kluba je koji se takmiči u Primeri. Međutim, još sam igrač Partizana, vidjećemo šta će se dešavati”, otkrio je Šćekić za “Mondo”.\nOdlazak u Primeru za Šćekića bi predstavljao ostvarenje snova.\n“Volio bih da se oprobam u Primeri, da igram protiv najboljih igrača, protiv Reala, Barselone, Atletika… U najboljim sam fudbalskim godinama i za mene bi odlazak u Španiju predstavljao krunu karijere.”\nSPORT Aktuelno - 02.07.2020-15:45\nTrener fudbalera Real Madrida Zinedin Zidan rekao je danas da njegova ekipa još nije ništa osvojila, poslije novog kiksa Barselone. "Moja uloga je da kažem...


"Pile fest Žitište"\nNekada Chiken, a od ove godine Pile fest je manifestacija koja se od 2007.godine održava u Žitištu.Zamišljen kao privredna,turistička,sportska,kulturna i zabavna manifestacija,Chiken fest okuplja veliki broj posetilaca i učesnika iz zemlje i inostranstva. U delu koncertnih aktivnosti, u petak 3. jula nastupili su Maja Berović i Jovan Perišić, narednog dana Aco Pejović, a u nedelju Nino Šemić i Leksington bend.\n"Plavi orkestar u Subotici"\nPred prepunim Stadionom malih sportova u subotu veče održan je koncert Plavog Orkestra. Dva i po sata horski su pevani hitovi sa kojima je ova grupa kao gost Omladinskog festivala pre 30 godina nastupala na istom mestu. Članovi grupe su zračili pozitivnom energijom i emocijama na oduševljenje svih prisutnih.\n"9.Međunarodni turnir u rukometu na pesku “Novi Sad 2015“"\nDeveti međunarodni turnir u rukometu na pesku "Novi Sad 2015" održan je u protekla četiri dana, u organizaciji Gradskog rukometnog saveza na popularnom novosadskom kupalištu "Štrand".\nRukomet na pesku je atraktivna i dinamična igra, gde se nagrađuje svaki atraktivni potez uz zvuk muzike koja se čuje u toku igre.\n"Moto skup Mk Free riders"\nU organizaciji moto kluba „Free riders“ od 12. do 14. juna u Smederevskoj Palanci na prostoru „Nesam“ bio je održan Moto kamp, poznatiji pod nazivom Motorijada.Gosti su uživali u bogatom programu i odličnoj rok muzici.\n"Moto skup Mk Gonzales"\nMK „Gonzales“ iz Lešnice ovog vikenda je bio domaćin šestog po redu moto susreta.Goste su zabavljali brojni izvodjači: SOLO,APOLO,VATRENA VODA I Osvajači.


Banjalučka, Montenegro i Sarajevska berza na zajedničkoj konferenciji - Klix.ba\nBanjalučka, Montenegro i Sarajevska berza na zajedničkoj konferenciji\n24.5.2013. u 18:57\nPrva regionalna konferencija pod nazivom "Tržište kapitala u funkciji razvoja", koju je organizirala Sarajevska berza u saradnji sa Banjalučkom i Montenegro berzom održana je danas u Sarajevu.\nKonferenciju su uvodnim izlaganjima otvorili direktori Sarajevske berze Tarik Kurbegović, Banjalučke berze Milan Božić i Montenegro berze Gojko Maksimović.\n"Do sada, naše tri berze organizirale su pojedinačne konferencije, a od sada krećemo sa regionalnim konferencijama u svrhu aktivnijeg privlačenja domaćih i stranih investitora, te jače promocije lokalnih tržišta kapitala. Ovom konferencijom želimo ukazati na neiskorištenost tržišta kapitala i njegovih potencijala u sveukupnom finansijskom sistemu", istaknuo je Kurbegović.\nBožić je ovom prilikom naglasio je da će Banjalučka berza pružiti svu potporu ovom zajedničkom naporu, te da su za njih sada prioriteti projekti i modeli koji se rade ili planiraju raditi sa Sarajevskom i Montenegro berzom.\nMaksumić se nada da će tržište kapitala u narednom periodu dobiti veću ulogu u cjelokupnom ekonomskom sistemu.\n"Svjesni smo da veličina, likvidnost i atraktivnost tržišta utiču na odluku kompanija da prisupe tržištu kapitala i zato se nadamo da će regionalno povezivanje dovesti do razvoja tržišta kapitala i cjelokupnog ekonomskog razvoja u regiji", istakao je Maksumić.\nUčesnicima sastanka obratio se i generalni direktor Istanbulske berze Ibrahim M. Turkhan, koji je istakao da se berze i tržišta kapitala suočavaju sa brojim izazovima.\n"Želim naglasiti važnost regionalnog povezivanja i saradnje među tržištima kapitala, ali i među regulatornim tijelima koja trebaju podržavati takve oblike zajedničkog djelovanja. Širom svijeta regulatori na tržištu kapitala poduzimaju ozbiljne mjere na usklađivanju propisa i brisanju razlika između lokalnih propisa. Vi ovdje imate jednu veliku prednost, a to je da govorite jezikom kojim se razumijete međusobno, imate ista tehnološka rješenja i iste ili slične module trgovanja. Stoga vi već imate ispunjen veliki preduvjet za povezivanje lokalnih tržišta putem jedne platforme za trgovanje", kazao je Turhan.\nTokom prvog panela Konferencije, guverner Centralne banke BiH Kemal Kozarić, te predstavnici entitetskih ministarstava finansija, Samir Bakić ispred MF FBiH I Jelena ispred MF RS, kao i predstavnica Ministarstva finansija Crne Gore Aleksandra Popović, predstavili su makroekonomski ambijent u BiH i Crnoj Gori.\nDrugi panel Konferencije bio je posvećen korporativnom upravljanju, infrastrukturnim obveznicama, finansiranju dijela koridora 5-C putem tržišta kapitala, te o ulozi države u afirmaciji tržišta kapitala.\nNa prvoj regionalnog konferenciji bilo je oko 300 učesnika, a konferencija je okupila i brojne međunarodne eksperte sa područja tržišta kapitala.\nKonferenciji su prisustvovali učesnici iz 20 zemalja, a osim zemalja regiona, brojni su bili i stručnjaci iz Ujedinjenih Arapskih Emirata, Bugarske, Turske, Egipta, Omana, Kazahstana, Pakistana, Makedonije, Crne Gore, Palestine i Irana, saopćila je Sarajevska berza.\nBanjalučka berza Sarajevska berza\nDani karijere Mostar: Mladi moraju preuzeti stvari u svoje ruke\n24.05.2013. u 19:08\nMladi s ambicijama da postanu poduzetnici na konferenciji u Sarajevu\n24.05.2013. u 18:44


Eurofighter Typhoon FGR4 i SU-30 MKI Flanker\nSaradnja Velike Britanije i Indije pružila je priliku britanskim pilotima da treniraju uz ruske borbene avione usred zahlađenja odnosa na Baltiku, gde su raspoređeni lovci RAF-a zbog ukrajinske krize, zbog sve češćih presretanja ruskih bombardera uz britansku obalu.\nMeđutim, na zaprepašćenje RAF-ovih oficira, njihove indijske kolege navodno su napravili neobičan iskorak u javnost objavivši da su se s vežbe vratili s odjekujućom pobedom od 12-0 protiv britanskih snaga.\nU intervjuu za indijsku televiziju, IAF-ov kapetan grupe Ašu Srivastav kazao je da je pobeda nad britanskim letelicama ostvarena tokom bliskih borbi aviona, takozvanim "dog fightovima". Izvor blizak RAF-u tu izjavu je opisao kao "komičnu".\nSrivastav je let svojih pilota nazvao 'izvanrednim', dok drugi izveštaji u indijskim medijima navode kako su IAF-ovi lovci uspeli da pobede naprednije RAF-ove "Tajfune" ne samo u borbi 1 na 1, već i u simulaciji borbe dva "Tajfuna" protiv jedne indijske letelice.\nOdgovarajući na indijske tvrdnje, izvor RAF-a zaključuje kako je verovatno reč o izjavama namenjenim "domaćoj publici".\n- Mora da su na putu prema Indiji imali mutna sećanja borbi, jer naslovi u tamošnjim medijima u nikakvom obliku nemaju nikakve veze s rezultatima taktičkih scenarija koje smo obavljali tokom vežbe - kazao je RAF-ovac.\nOsim toga, navodi i kako su se "Tajfuni" zapravo borili "s jednom rukom iza leđa" jer nisu u potpunosti koristili svoje napredne oružane sisteme.\nToni Osborn, urednik londonskog "Aviation Week-a" takođe je predložio oprez prilikom baratanja s indijskim tvrdnjama.\n- Ovi rezultati IAF-a, koji više podsećaju na utakmicu kriketa, zaista izgledaju impresivno, ipak treba ih prihvatiti s oprezom ali ih sigurno ne treba upoređivati s realnim borbenim mogućnostima.\nTreba ih posmatrati kroz izmaglicu pilotskog razmetanja hrabrošću, nacionalnog ponosa i političke korektnosti. "Eurofajter Tajfun" je dizajniran kako bi se nosio s lovcima poput "SU-30 MKI", ali nema sumnje da bi ruska letelica u pravim rukama predstavljala veliki izazov. U modernoj vazdušnoj borbi cilj je napasti letelice poput Sukhoija iz velike udaljenosti, pre no što se uđe u blisku borbu - kazao je Osborn.\n- Naše se analize ne podudaraju s onime što je saopšteno. Piloti RAF-a i Tajfuni su tokom cele vežbe sa i protiv indijskog vazduhoplovstva pokazali veliku učinkovitost i veštinu. Obe sile su mnogo naučile tokom operacije i RAF se veseli budućoj prilici da ponovo trenira pored svojih indijskih kolega - kazao je portparol RAF-a.\nKraljevsko ratno vazduhoplovstvo poseduje sedam udarnih eskadrila "Tajfuna", ali nedavno je saopšteno kako je RAF-ova flota, koja bi se do kraja decenije trebala smanjiti na najmanju količinu u istoriji, na rubu izdržljivosti zbog misija na Bliskom istoku i Baltiku.\nOve nedelje, britanski ministar odbrane odobrio je produženje roka korišćenja zastarelih "Panavia Tornada", višenamenskih letelica, zbog manjka aviona u savezničkom bombardovanju Islamske Države.


SIJARTO: SRBIJA ZASLUŽUJE DA BUDE ČLAN EU - TVS\nSrbija zaslužuje da postane članica EU i za Mađarsku bi bilo neprihvatljivo ako bilo koja zemlja članica ili institucija Unije blokira ili uspori Srbiju na tom putu, poručio je ministar spoljnih poslova Mađarske Peter Sijarto.\nIstičući da ta zemlja podržava proces pridruživanja Srbije, Sijarto je podsetio da su već poslali dva savetnika kao pomoć pregovaračkom timu Srbije.\n"Za nas bi bilo potpuno neprihvatljivo ako bilo koja država zčlanica ili bilo koja institucija u Briselu blokira ili makar uspori taj proceš. Mađarska će u Briselu učiniti sve da se taj proceš ubrza", rekao je Sijarto.\nSijarto je primetio i da je način na koji se Srbija odnosi prema mađarskoj manjini primer za celu EU.Ministarka Joksimović je istakla da je Mađarska važna zemlja Centralne Evrope, a Beograd - Budimpešta važna strateška linija Centralne Evrope.\n"To je jedini ispravan put da zemlja koja pokazuje reforme i napredak bude na adekvatan način tretirana u procesu EU integracija", rekla je Joksimović.\n"Dragoceno je da imamo ovakvu podršku naših komšija i sad već možemo govoriti o strateškom parterstvu Srbije i Mađarske", zaključila je Joksimović.


Vulin: Ako je uslov da zaratimo sa nekim, onda nećemo u EU | BL Portal\nVulin: Ako je uslov da zaratimo sa nekim, onda nećemo u EU\nEvropska unija do juče nije bila vojni savez, niti je ratno stanje bilo uslov za početak pregovora, ali sada vidimo da je to presudno, a ako bi uslov da Srbija brže napreduje ka Uniji bio da zarati sa nekim, onda hvala, nije toga vrijedno, izjavio je ministar unutrašnjih poslova Aleksandar Vulin.\nVulin je u pisanoj izjavi naveo da je Evropska unija riješila da prestane da se pretvara da postoje istovjetna pravila za sve koji žele prijem u tu organizaciju, pa je tako Ukrajina postala kandidat za članstvo uprkos neispunjavanju standarda, koji se tako pažljivo primjenjuju na balkanske zemlje.\nPreskočila je nekoliko decenija pritisaka, ucjena i birokratije, a nije morala da se muči ni sa borbom protiv korupcije, ispunjavanjem kriterijuma u oblasti pravosuđa ili sa ekonomskim reformama, a o saradnji sa sudovima koji utvrđuju ratne zločine ne treba ni govoriti, kazao je Vulin, prenosi “Nova.rs”.\nIstakao je da je Ukrajini učešće u ratu bilo dovoljno za početak pregovora, dodavši da ne smije ni da zamisli šta će biti uslov za okončanje postupka prijema i da se nada da Moldavija nije morala da obeća da će zaratiti i da su joj status kandidata odobrili na časnu riječ, bez obaveze da ratuje.\nDodao je da Ukrajini želi svaku sreću, a Sjevernoj Makedoniji i Albaniji da ne moraju da zarate ni sa kim kako bi otpočele pregovore za prijem u Evropsku uniju.\nTags: EU, Kandidatski status, Srbija, Vulin\nKad vozač “udari” slabu procjenu: Kamion zapeo ispod nadvožnjaka u BiH FOTO / VIDEO


Beta 31. januara 2021. 13:45\nUdruženje turističkih agencija Srbije (UTAS) upozorilo je danas da je prestalo da radi oko 200 turističkih agencija zbog krize koju je izazvala pandemija i da će se taj broj povećavati jer Ministarstvo finansija i dalje izbegava da im pomogne iako su medju delatnostima koje beleže najveće gubitke.\n„Ne razumemo zašto država izbegava da pomogne onima koji beleže gubitke veće od 90 odsto, a od kojih zavisi i povraćaj novca gradjanima Srbije koji su uplatili putovanja pre početka krize“, navodi se u saopštenju UTAS-a.\nPrema podacima Agencije za privredne registre, od 15. marta 2020. godine su izbrisane 94 agencije, od čega 20 organizatora putovanja, dok je rad prekinulo 105 privrednih subjekata, medju kojima je 10 organizatora putovanja.\n„Očekujemo da se problemi povećaju u februaru kada stiže plaćanje odloženih poreza i doprinosa koje agencije ne mogu da plate jer ne rade već skoro godinu dana. Ponovo apelujemo da se ovaj dug otpiše, da se dodeli jednokratna pomoć kao i drugim ugroženim kategorijama, te da se ubrza odobravanje kredita iz Fonda za razvoj čije sednice ponovo stagniraju“, istakao je UTAS.\nUdruženje je pohvalilo mere kojima je država pomogla gradskim hotelima i najavljene subvencije za prevoznike jer je njihovo poslovanje takodje ugroženo, ali očekuje da se uvaže i njihovi argumenti koji su, kako je navedeno, bazirani na bilansima i činjenicama o gubicima.


EU: Ne bi bilo prvi put da Rusija koristi hemijsko oružje\nTanjug 12. aprila 2022. 13:37\nBRISEL; 12. aprila ( Tanjug) – U EU kažu da još nemaju konketne zaključke povodom medijskih izveštaja o navodnoj upotrebi hemijskih supstanci od strane ruskih vojnih snaga u Mariupolju, ali i nagalšavaju da, u slučaju da se takve optužbe potvrde, to ne bi bio prvi slučaj da je Rusija nelegalno koristila hemijsko oružje.\n”Odgovorni za upotrebu hemijskih supstanci kao oružja odgovarće. Nažalost ovo nije prvi put da svet čuje o nelegalnoj upotrebi hemijskog oružja od strane ruskih organa bezbednosti”, poručila je portaprolka Evropske komisije, Nabila Masrali.\nU Briselu kažu da pažljivo prate situaciju nakon medijskih izveštaja o tome da su ukrajinski vojnici, raspoređeni na odbrani Mariupolja, pokazali simptome hemijsęog trovanja.\nPodsecaju da upotreba hemijskog oružja i toksičnih supstanci kao oružja, u bilo kojoj situaciji, predstavlja kršenje Konvencije o hemijskom naoružanju čija je Rusija potpisnica, ali i da je u pitanju ratni zločn, kršenje međunarodnog humanitarnog prava i da predstavlja bezbednosnu pretnju za sve.


U Srbiji 22. u većinski albanskim sredinama šest žrtava COVIDA-19 GracanicaOnline.Info\nJoš su 22 osobe preminule u Srbiji u poslednja 24 sata, a od 9.099 testiranih uzoraka su registrovane 1.393 osobe zaražene korona virusom,\nJoš su 22 osobe preminule u Srbiji u poslednja 24 sata, a od 9.099 testiranih uzoraka su registrovane 1.393 osobe zaražene korona virusom, saopšteno je na sajtu Ministarstva zdravlja Republike Srbije covid19.rs.\nU bolnicama širom Srbije se nalazi 5.362, na respiratorima 201 pacijent, a od početka pandemije je testiran 2.468.821 uzorak, registrovano je 371.216 obolelih, od kojih je 3.730 osoba preminulo.\nŠest osoba je preminulo u većinski albanskim sredinama na Kosovu, od 1.589 testiranih uzoraka su registrovana 363 nova slučaja zaraze korona virusom, dok je 418 osoba izlečeno, saopšteno je iz Instituta za javno zdravlje u Prištini.\nU većinski albanskim sredinama na Kosovu je od početka epidemije testiran 206.941 uzorak, registrovano je 55.498 obolelih, od kojih je 1.405 osoba preminulo, dok su trenutno 5.103 aktivna slučaja zaraze.\nPrevious Počinje novi program EU za pomoć najugroženijima u vreme pandemije\nNext I dalje veliki broj preminulih od COVIDA-19\n28. oktobra 2021., 12:28


Zorana: Dobro je što je poseta Lavrova otkazana | Klix Info\nZorana Mihajlović, potpredsednica Vlade i ministarka rudarstva i energetike, izjavila je da je dobro što je otkazana najavljena poseta ministra inostranih poslova Ruske Federacije Sergeja Lavrova Srbiji jer je i sama najava te posete stavila Srbiju u komplikovanu poziciju.\n– Sama najava posete ruskog ministra spoljnih poslova Sergeja Lavrova bila je komplikovana za Srbiju i za predsednika Aleksandra Vučića.\nTrudimo se da opstanemo u energetskom, finansijskom i političkom smislu u trenutku koji je zaista težak i mislim da nam je najmanje potrebno da se preko naših leđa rešavaju svetska pitanja – objasnila je Mihajlović.\nOna podseća da se neretko može čuti kako su Srbija u Rusija najveći prijatelji.\n– Ako su nam prijatelji, pošto govore da jesu, onda nije trebalo da planira dođe u ovom trenutku, da ne idem u onu krajnost da kažem da je trebalo da nas zamole da im uvedemo sankcije.\nMislim da je dobro što ruski ministar sada nije došao u posetu Srbiji, i moramo da razmislimo o našem putu dalje, a Srbija se jasno opredelila za put ka EU, što je rekao i predsednik Vučić – rekla je Mihajlović za Euronews, upitana da prokomentariše otkazivanje posete Lavrova.


Vojni aerodrom zove građane\npetak, 21 maj 2010 17:36\nNa aerodromu Batajnica sutra će biti održan otvoreni dan. To znači da će od deset časova ujutru civili imati priliku da uživo vide avione, naouružanje i opremu sa kojima aerodrom raspolaže, a koji će biti izloženi na uvid prisutnima.\nIzložba slika u Vojki\nčetvrtak, 20 maj 2010 20:18\nU Domu kulture u Vojki sutra će biti otvorena izložba slika Milana Đurića.\nProlećno kuturno leto\nčetvrtak, 20 maj 2010 18:53\nKulturno leto u Golubincima počeće rok žurkom 22. maja, a završiće se u septembru Sremačkim poselom, rekao je za radio Stara Pazova Staniša Opačić predsednik saveta mesne zajednice Golubinci.\nSajam zapošljavanja u Šimanovcima\nsreda, 19 maj 2010 18:23\nU Šimanovcima će u četvrtak, 20. maja, biti održan sajam zapošljavanja na kome će 16 poslodavaca iz opštine Stara Pazova i 34 poslodavca iz opština Inđija i Pećinci, posetiocima nuditi oko 480 radnih mesta.\nFestival amaterskih pozorišta počinje u petak\nsreda, 19 maj 2010 11:31\nU Staroj Pazovi će od 21-29. maja biti održani 48. Susreti amaterskih pozorišnih društava Vojvodine.\nSuzbijanje komaraca u Staroj Pazovi i Vojki\nGimnazijalci od petka na raspustu\nNovi Sad iznenadio Zvezdu\nStrana 475 od 503


Hor Viva Vox održao koncert u zgradi UN u Njujorku | Pisanija.com\nHor Viva Vox održao koncert u zgradi UN u Njujorku\nNJUJORK - Srpski hor poznat po obradama rok i pop pesama bez instrumenata (a capella) Viva Vox je održao impresivan koncert u zgradi Ujedinjenih nacija u Njujorku povodom Srpske nove godine i u čast srpskog predsedavanja Generalnoj skupštini UN.\nOvom događaju sinoć su prisustvovali generalni sekretar UN Ban Ki Mun i predsednik Generalne skupštine UN Vuk Jeremić.\nBan je poželeo srećnu Novu godinu na srpskom jeziku i rekao da je "muzika univerzalni jezik i da njena snaga dotiče srca svih ljudi podsećajući nas na naše zajedničke humane vrednosti".\nJeremić je poručio da živimo u vreme nezabeleženih promena u svetu i da treba da smognemo snage da delamo jedinstveno. "Uprkos brojnim nedostacima, Generalna skupština je i dalje jedino mesto na kome se države sveta okupljaju na ravnopravnim osnovama", ocenio je on.\nJeremić je rekao da činjenica da smo dobili poverenje sveta da predsedavamo ovim domom za Srbiju predstavlja izuzetnu čast. "Mi smo mali narod, izuzetno ponosan na svoju istoriju, iz naših krajeva su mnogi izuzetni umetnici, iznedrili smo nadarene pisce i proslavljene sportiste", izjavio je predsednik Generalne skupštine.\nJeremić je podsetio da je sedam naših svetinja upisano u listu svetske baštine i da je to svedočanstvo naše bogate kulture i istrajnosti naroda koji je mnogo puta platio cenu svoje slobode.\n"Muzika nas ujedinuje kao ljudska bića. Pesma može da postane himna čitave generacije. Nema važnije poruke koju muzika može da prenese javnom mnenju od one da topovi utihnu", rekao je Jeremić dodajući da polaganje oružja ne sme biti nemoguća misija.\nOn je, na kraju, posvetio koncert onima koji sanjaju o svetskom miru.\nViva Vox koncert je počeo pesmom "Tamo daleko", a pored svog redovnog repertoara, hor je izveo i nekoliko obrada pesama koje spadaju u deo srpskog nacionalnog nasleđa.


Krediti za razvoj poslovanja » Opportunity banka Krediti za razvoj poslovanja – Opportunity banka\nBiznisKrediti za razvoj poslovanja\nUkoliko ste kreativni i inovativni, željni uspeha i spremni na velike preduzetničke poduhvate, Opportunity banka Vam nudi kredite za RAZVOJ poslovanja koji su namenjeni svim registrovanim preduzetnicima, radnjama ili privatnim privrednim društvima koji zapošljavaju do 100 radnika.\nZa sve sektore\nU iznosima od 30.000 – 200.000 EUR\nRočnost kredita je od 3 do 96 meseci u zavisnosti od namene kredita i kreditne sposobnosti klijenta\nKamata zavisi od kreditne istorije klijenta, zvaničnih godišnjih prihoda i dr.\nZa svaki naredni kredit postoji mogućnost dobijanja niže kamate\nObezbeđenje kredita je vrlo fleksibilno i prilagođeno svakom klijentu. Sredstva obezbeđenja kredita se kreću od menice klijenta, preko jemstva, zaloge, depozita, do hipoteke, i zavise od iznosa i ročnosti kredita.\nBrzo realizacija kredita u roku od 7 dana\nOrganska hrana na svetskim trpezama\nU maloj fabrici zdrave, organske hrane “Suncokret” u Hajdukovu nadomak Subotice, već 25 godina se proizvode potpuno prirodni, jestivi i kozmetički proizvodi lekovitih svojstava. Naš klijent Ivan Perčić se odlučio za unikatnu organsku prozvodnju - na presi staroj 120 godina nastaju jedinstvena hladno ceđena ulja i namazi od uljarica koje svetsko tržište traži uvek više.


BORIS VARGA: Kakav nam antifašizam treba | Autonomija\nKako antifašizam približiti novim generacijama?\nUpitajte sebe i svoje bliske: Da li je moderno i „seksi“ biti antifašista? Ko su danas aktivni pobornici antifašizma i da li taj pokret u našem društvu može imati široku podršku i popularnost?\nSva ta pitanja skoro da su retorička: u Novom Sadu i Vojvodini aktivne su uglavnom manje grupice jugonostalgičara i autonomaša, dok među mladima popularnost najviše imaju crveno-crni naelektrisani antifa-klinci sa maramama i kapuljačama, spremni na trenutni odgovor protestom ili šaranjem sprejevima po muralima haških optuženika i glorifikovanih četnika.\nMeđutim, ukoliko desnica i dalje bude upotrebljavala batinaše i prebijala opoziciju i njihove lidere, kao što je to bilo u slučaju Borka Stefanovića uoči tribine u Kruševcu, skoro da je neminovno da će se levica radikalizovati i na suprotnu stranu ubrzo će poleteti molotovljevi kokteli.\nDa li nam takav antifašizam treba? Ne, ali to je neminovni odgovor na sve prisutniji teror…\nTreba razumeti omladinu. Oni koji su rođeni nakon pada Vukovara danas imaju 27 godina i to su skoro zreli ljudi. Oni nisu odrastali u antifašističkom duhu i tekovinama Narodno-oslobodilačke borbe. To su generacije koje su se formirale u atmosferi postjugoslovenskih ratova, nemaštini i nacionalizmu. Pod intenzivnom propagandom stalnog revizionizma istorije, lažne viktimizacije i u mitskom šovinističkom samouverenju.\nAko su generacije nakon raspada SFRJ verovale u revoluciju i mirno izvojevale pobedu u Protestnoj šetnji 1996/97 i Petooktobarskoj revoluciji, očigledno da nove generacije u tome ne vide smisao: napuštaju državu ili se mire sa dominantnim naprednjačkim modelom zajednice.\nZa njih je antifašizam veoma maglovit pojam, anahron i bez vidljive vizije njegove primene u budućoj paradigmi društveno-političkih odnosa u Srbiji.\nMeđutim, fenomen modernog fašizma više ne prepoznaju ni generacije koje su odrastale u vremenu socijalizma. Da sam rođen devedesetih i sam bih spakovao kofere i otišao u inostranstvo, ili vezao prepoznatljivu crveno-crnu anarhističku maramu.\nNemam iluziju da sećanje na žrtve Narodno-oslobodilačke borbe treba da bude nešto „in“ i privlačno mrežocentričnim Z-generacijama.\nAli takođe nisam ni u zabludi da će nešto što je „anti“ postati popularno kod mladih, bez nekih spoljnih promena u formi, dizajnu, ali i u strukturi. U antifašističkom pokretu koji bi trebao da bude temelj i nulta polazna tačka našeg vrednosnog sistema, upravo to „nešto“ nedostaje – nadogradnja koja će biti prihvatljiva za šire slojeve društva.\nAntifašizam i autonomaštvo\nKako antifašizam napraviti privlačnijim? – pitanje je pre svega za organizatore savremenog antifašističkog pokreta u Vojvodini i Srbiji, ali i u regionu.\nEvo nekoliko ideja, ocena i mogućih smernica o tome kakav nam antifašizam treba da ne bismo morali da prolazimo kroz gorka iskustva prve polovine XX veka:\nAntifašizam 2.0: Obnovljeno gradivo iz istorije antifašizma i jugoslovenskog partizanskog pokreta. Predstavljanje publikacija, kratkih moderno dizajniranih video klipova i portala o ključnim ličnostima i događajima iz Drugog svetskog rata što je već počela da realizuje Vojvođanska antifašistička koalicija („Heroine i heroji antifašizma“).\nŠiroka antifašistička i građanska koalicija: Stvaranje široke koalicije nevladinih organizacija i neformalnih pokreta s ciljem zajedničkog delovanja i organizovanja akcija na više nivoa. Radi se o horizontalnom umrežavanju liberalnih, levičarskih, građanskih i univerzalnih humanističkih ideja koje su indikativno uvek prve na udaru ur-fašizma. Pre svega su to organizacije za zaštitu ljudskih prava, slobode govora i genderne ravnopravnosti, organizacije za zaštitu prava manjina (posebno LGBT, vizualnih i verskih), antiratnih i pacifičkih pokreta, za zaštitu prirode, životne sredine i zdravlja, očuvanje javnog prostora, društveno angažovanih kreativaca i subverzivne umetnosti, slobode na internetu, pa sve do podrške sindikalnog delovanja. U mnogim segmentima takve inicijative već postoje poput Koalicije nevladinih organizacija Građanska Vojvodina, ali je veoma važno da to udruživanje bude adekvatno zastupljeno i na lokalnom nivou – u okružnim, opštinskim centrima i ruralnim sredinama.\nMapiranje ovdašnjeg fašizma: Antifašistička koalicija već je počela sa fantastičnim projektima čiji su rezultati već vidljivi. Neophodno je tačno znati šta su aktivnosti istorijskog revizionizma, gde je na delu rehabilitacija fašizma i nacizma iz Drugog svetskog rata, a šta su posledice sadašnjeg neofašističkog delovanja. Mapiranje fašizma bi trebalo da uključi i analizu pokušaja negiranja antifašizma, kao što je to bilo u slučaju promena imena grada Zrenjanina.\nPostkonfliktne nacionalističke elite opstaju u simbiozi i prekogranično se međusobno, putem medija, pothranjuju\nAntifašizam & autonomaštvo: Antifašizam je temelj AVNOJ-evske autonomije Vojvodine. Stoga bi zahtev za većom autonomijom trebao da ide pod ruku sa antifašističkom borbom. Građanski koncept vojvođanske autonomije je trenutno purgerska urbana ideja u Novom Sadu i još u nekim vojvođanskim gradovima, stoga je svest i ideju o važnosti autonomije Vojvodine neophodno proširiti već na pomenuti lokalni nivo. U praksi bi trebalo da se od političkih subjekata – stranaka, pokreta i koalicija – koje učestvuju na pokrajinskim i republičkim izborima i koje su spremne podržati veći stepen autonomije Vojvodine tražiti u predizbornim platformama i programima da će podržati obnovu autonomije Vojvodine, a u slučaju dolaska na vlast da će realizovati predizborni program i sprovesti ga u delo.\nORA 2.0: Nekada su to bile Omladinske radne akcije, danas jednostavno rečeno – rad na terenu sa mladima. U gradu koji je proizveo Exit festival postoji veliki potencijal negovanja univerzalnih vrednosti i spremnost jednog značajnog dela mladih na akciju. Ali mladost i savremenost ne implicira nužno na liberalnu orijentaciju, stoga je rad sa srednjoškolcima i studentima od ključne važnosti. Paradoks duha našeg vremena je konzervativnost i hermetičnost kao dominantni kulturni obrazac. Stoga je neophodno organizovanje mreže srodnih i povezanih organizacija, debata, tribina, konferencija, koncerata i volonterskih akcija.\nTemeljna promena društvenih vrednosti\nPoslednjih meseci nezavisni mediji, nevladin sektor i korisnici društvenih mreža sve više upozoravaju na rapidnu fašizaciju srpskog društva. Ni u regionu situacija nije ništa bolja, posebno u Hrvatskoj i BiH. Postkonfliktne nacionalističke elite opstaju u simbiozi i prekogranično se međusobno, putem medija, pothranjuju.\nU Srbiji je nakon petooktobarskih promena došlo do ideološke krize partijskog sistema; nestala je podela na „njihove“ i „naše“, „Milošević – diktatura“, „Đinđić – demokratija“. Ne postoji podela stranaka po političkim programima, a njihovo mesto u spektru može se odrediti samo na osnovu retorike i delovanja.\nMeđutim, po prvi put na ovim prostorima jasno je kontrastiran odnos prema tekovini jugoslovenskog antifašizma. Tome je u velikoj meri doprinela globalna kriza demokratije i evropski uspon radikalne desnice. Često se odlazi i u drugu krajnost pa se fašizmom naziva i ono što on to nije. U Srbiji žrtvama fašizma pokušavaju da se predstave i oni koji ga najviše proizvode.\nTolerišu se (svesno) i pojedini njegovi očigledni emiteri, pa je tako iz čisto makijavelističkih razloga za opozicinu koaliciju Savez sa Srbiju prihvatljiva saradnja sa pokretom Dveri.\nIako je fašizam, kako bi Umberto Eko rekao, sinkretičan i pojam veoma rastegljive prirode (zato je mimikrični fašizam a ne totalitarni nacizam uzet kao pretnja savremenom društvu), bez sumnje da neke stvari ostaju „večite“, poput – kulta tradicije, tretiranja neslaganja kao izdaje, opsesije zaverom, opsednutost kultom heroizma i permanentnim ratovanjem… A to je upravo ono što svakodnevno emituju mediji bliski vlasti.\nGlavno je pitanje – koliko se kasni sa odgovorom i da li je antifašizam danas u potpunoj defanzivi?\nU državi je na delu uspostavljanje linije kontinuiteta: revitalizovana je Pašićeva politika, Mihailović je rehabilitovan, Šešelj pomaže, a simboli velikosrpskog projekta iz devedesetih se pažljivo vraćaju u društveno-politički život Srbije.\nZato ne treba ponavljati greške i stvarati široki front samo zato da bi se „srušio“ Milošević ili Vučić, već da bi se temeljno menjalo društvene vrednosti. Možda će za početak biti dovoljna samo jedna želja – da fašista više nema. Iza levičari i antifašista uglavnom ne stoji veliki kapital, vojna industrija ili privredni monopoli. Možda je i entuzijazam već dovoljno istrošen, a egzistencijalni strah kao hladan vetar poljem brije.


IT konferencija za iskusne programere - predavači iz celog sveta 20. i 21. maja u Beogradu - Vojvodina ICT Cluster\nSvetski poznati IT predavači iz Amerike, Švajcarske, Libana, Bugarske, Rumunije, okupiće se 20. i 21. maja u Crowne Plaza hotelu u Beogradu, na konferenciji koja će se održati u okviru ITkonekta, velikog IT događaja u Srbiji. Na konferenciji će se govoriti o PHP-u, Laravelu, Javi, kao i drugim aktuelnim programskim jezicima i tehnologijama u IT-ju danas.\nOva konferencija je namenjena iskusnim programerima – prožurite i prijavite se, broj mesta je ograničen: Konferencija / Prijave.\nInače, konferencija se održava u okviru ITkonekta na kojem će s eove godine predstaviti preko 30 IT kompanija i ponuditi svoje poslove 20. i 21. maja u hotelu Crowne Plaza. ITkonekt će, osim kompanija, okupiti i IT organizacije, IT edukativne ustanove, gejming scenu. Prošle godine za dva dana zabeleženo je skoro skoro 3.000 poseta.\nPrevious Post (p) Počinje program prekvalifikacije za IT\nNext Post (n) "DATUM" - Dani tehnološkog umeća: Data centri i IT infrastruktura\nJasna Komatovic 2017-04-19T14:54:43+02:00


"Ako članovi DS-a od rukovodstva ubrzo ne preuzmu stvari u svoje ruke, plašim se da će politička budućnost zemlje zaista spasti na SPS, na SNS", kaže Srbijanka Turajlić.\n„Ovakvo trenutno ponašanje Demokratske stranke sve one koji nisu za nju glasali, i ne samo njih, uverava u to da su bili u pravu. Drugim rečima, ako Demokratska stranka nije u stanju da zaista sagleda u koji je užas dovela ovu zemlju za četiri godine, onda smo mi u ozbiljnijem problemu nego što sam ja mislila da jesmo. Ako se ovaj trend nastavi, ako članovi Demokratske stranke od rukovodstva ubrzo ne preuzmu stvari u svoje ruke, plašim se da će politička budućnost zemlje zaista spasti na SPS, na SNS ili možda ne neku novu stranku koja će nastati“, kaže ova naša sagovornica.\nGlasanje u drugom krugu predsedničkih izbora, Beograd, maj 2012.


BH-GAS: UPLATILI SMO RAČUN ZA MART, SNABDIJEVANJE FBIH GASOM JE REDOVNO | Hayat.ba\nŽelimo da naglasimo da BH-Gas nije imao pravni osnov za direktno plaćanje obaveza prema Energoinvestu i to smo naglašavali sve ovo vrijeme tako da nikakvog odbijanja plaćanja nije bilo niti namjere da se građani i privreda dovedu u ovu situaciju. Sva dešavanja su prouzrokovana nedostavljanjem ruske fakture od Energoinvesta – navode iz BH-Gasa.\nUporište za plaćanje obaveze prema Energoinvestu je Zaključak Vlade FBiH kojim se nalaže uplata sredstava za gas i PDV prema Energoinvestu i BH-Gas je, kako ističu, na bazi tog dokumenta izvršio zahtjev Vlade FBiH.\nOno što još želimo naglasiti je to da je Zaključak Vlade jasan, a to što Energoinvest ne želi da zna i čime opet dezavuiše kompletnu javnost je to da su sve obaveze za mart po osnovu transporta kroz Mađarsku i Srbiju plaćene avansno u februaru 2021. godine, a uvoznička provizija koja nije dio Zaključka Vlade FBiH bit će odmah plaćena nakon dostavljanja zbirne fakture od Energoinvesta – dodaju u saopćenju.\nIstovremeno, kako navode, Energoinvest nije ništa poduzeo po osnovu ugovora sa “starog” pravca snabdijevanja, Beregovo-Zvornik, i te profakture i dalje ispostavljaju i FGSZ i Transportgas Srbija.\nOvi ugovori su i dalje važeći i BH-Gas ponovno podsjeća na obavezu Energoinvesta da te ugovore raskine uz saglasnost svih ugovornih strana, ali ne proizvodeći posljedice aktiviranja raskidne klauzule od 23 miliona USD. Na kraju, ako BH-Gas nije platio sve obaveze po Zaključku kako se onda od jutros u 6 sati odvija redovno snabdijevanje FBiH prirodnim gasom – zaključuju.


BRIEFCAM video analitika\nVodeća video analitika u industriji\nVideo analitika sa inteligencijom\nTRANSFORMACIJA VIDEA. SMANJITE VREME DO CILJA, POVEĆAVAJUĆI BEZBEDNOST I OPTIMIZACIJU RADA.\nOtkrijte kako BriefCam platforma omogućava pregled ogromne količine video zapisa u samo nekoliko minuta i trenutno pronalaženje ljudi i predmeta koji vas zanimaju. Nema više potrebe za provođenjem bezbrojnih sati iza ekrana, sa ciljem pregledavanja beskrajnih snimaka. Ova probojna video tehnologija sa inteligencijom otkriva, prati, izdvaja i identifikuje ljude, automobile, predmete i njihove attribute. Analizira čak i njihovo ponašanje iz videa, čineći vaše video podatke pretraženim, merljivim i delotvornim. BriefCam analitika omogućava trenutno reagovanje na kritične situacije i promene u okruženju. Takođe omogućava operativno donošenje odluka zasnovanih na podacima.\nPoboljšava produktivnost istrage nakon događaja tako što će brzo i precizno odrediti ljude i predmete koji vas zanimaju.\nPOVEĆAJTE SITUACIONU SVEST\nMogućnosti alarmiranja u realnom vremenu omogućavaju organizacijama da proaktivno reaguju na situacione promene u svom okruženju.\nEKSTRAKT OPERATIVNE INTELIGENCIJE\nIzdvojite i objedinite video metapodatke kao što su muškarci, žene, deca, vozila, veličina, boja, brzina, staza i više, omogućavajući korisnicima kvantitativnu analizu svog video zapisa.\nIZVEDITE EKSPONENCIJALNU VREDNOST IZ INVESTICIJE U VIDEO NADZOR\nSveobuhvatna i obimna platforma za analizu video sadržaja - BriefCam, implementirana je od strane organizacija za sprovođenje zakona i javne bezbednosti, vladinih i transportnih agencija, velikih preduzeća, zdravstvenih i obrazovnih ustanova i lokalnih zajednica širom sveta. Otkrijte kako BriefCam može pomoći vašem preduzeću da transformiše video podatke u inteligenciju koja se može pretraživati, meriti i delovati.


Koronavirus: Počela vakcinacija u bh. entitetu Republika Srpska - Front Slobode\nKoronavirus: Počela vakcinacija u bh. entitetu Republika Srpska\nNa Univerzitetsko-kliničkom centru RS-a prve doze cjepiva Sputnik V primili su generalni direktor Univerzitetsko-kliničkog centra Vlado Đajić i zaposleni u COVID odjeljenjima najveće zdravstvene ustanove u ovom bh. entitetu\nGeneralni direktor Univerzitetsko-kliničkog centra Republike Srpske Vlado Đajić prvi je primio vakcinu\nPočetak vakcinacije Sputnik V cjepivom na Univerzitetsko-kliničkom centru u bh. entitetu Republika Srpska\nOBJAVLJENO: 12.02.21 u 12:26\nU Bosni i Hercegovini je u petak, 12. februara počelo vakcinisanje ruskom vakcinom protiv COVID-19, u bosanskohercegovačkom entitetu Republika Srpska (RS).\nNa Univerzitetsko-kliničkom centru RS-a prve doze cjepiva Sputnik V primili su generalni direktor Univerzitetsko-kliničkog centra Vlado Đajić i zaposleni u COVID odjeljenjima najveće zdravstvene ustanove u ovom bh. entitetu.\nU RS je stiglo 2.000 doza ruske vakcine, a sredinom mjeseca očekuje se još 100.000 doza.\nMinistar zdravstva i socijalne zaštite RS Alen Šeranić najavio je 1. februara da će prioritet pri vakcinisanju imati zdravstveni radnici u COVID odjeljenjima, potom radnici i korisnici domova za stare, kao i osobe starije od 65 godina.\nAgencija za lijekove i medicinska sredstva BiH odobrila je rusku vakcinu Sputnik V za imunizaciju protiv virusa korona, potvrdili su iz Agencije za Radio Slobodna Evropa 8. februara.\nVakcine su iz Rusije na sarajevski aerodrom stigle 1. februara. Njih je naručilo Ministarstvo zdravlja i socijalne zaštite RS, i dovoljne su za imunizaciju hiljadu osoba.\nRusija je još u avgustu 2020. objavila da je državno zdravstveno regulatorno tijelo odobrilo vakcinu. Taj potez nije naišao na odobravanje izvan Rusije, jer u tom periodu nisu bile završene ključne faze istraživanja.\nSvjetska zdravstvena organizacija (WHO) i i Evropska agencija za lijekove (EMA) nisu izdali dozvolu za uporebu Sputnjik V. Te dozvole za sada ima samo Pfizer/Biontech vakcina.\nRS je potpisala predugovor i sa dobavljačima kineske vakcine.\nPredsjedavajući Vijeća ministara BiH Zoran Tegeltija je 3. februara rekao da BiH ima "pismeno obavještenje da će najkasnije do sredine februara u BiH stići oko 27.000 Pfizerovih vakcina i između 200.000 i 250.000 vakcina proizvođača Moderna".\nMinistarstvo civilnih poslova BiH je naručilo 1.232.000 doza kroz COVAX mehanizam, za 20 posto populacije kroz GAVI.\nIzvor: Radio Slobodna Evropa, 12. februar 2021. godine


Otkrivene nove informacije o hakovanju CCleanera\nVesti, 12.03.2018, 10:30 AM\nAvast je otkrio nove detalje o hakovanju CCleanera koje se dogodilo prošle godine. Govoreći na konferenciji u Meksiku, istraživači kompanije rekli su da su otkrili nove informacije o ovom incidentu.\nIncident se dogodio se u septembru prošle godine, kada je otkriveno da je u 32-bitne verzije CCleaner v5.33.6162 i CCleaner Cloud v1.07.3191 ubačen malver koji krade informacije.\nIstraživači su saopštili da je 2,27 miliona korisnika instaliralo inficirane verzije CCleanera, ali da je malver prikupio samo neke osnovne informacije, kao što su imena računara i podaci o domenu.\nKompanija je kasnije otkrila da je malver prve faze napravljen kao alat za masovno istraživanje koji je trebalo da identifikuje računare u internim mrežama velikih tehnoloških i telekomunikacionih kompanija, kao što su Google, Cisco, Oracle, Intel, Akamai, Microsoft i mnoge druge.\nIstraživači kažu da su napadači instalirali malver druge faze samo na 40 računara pronađenih na ovim veoma osetljivim mrežama.\nAvast, Cisco Talos i Kaspersky tvrde da iza ovog napada na infrastrukturu CCleanera stoji kineska grupa Axiom koja se bavi sajber špijunažom.\nIstraživači Avasta su sada u Meksiku objavili da su otkrili dokaze da su se napadači pripremali da na inficiranim računarima instaliraju i treći malver.\nOvaj malver je pronađen na četiri računara zaposlenih u Piriformu, a Piriform je kompanija koja stoji iza aplikacije CCleaner i koju je Avast kupio u julu 2017. godine. U Avastu misle da je malver korišćen za izviđanje mreže Piriforma u sklopu pripreme za glavni napad koji će se dogoditi tokom leta.\nIme ovog malvera je ShadowPad. To je višenamenski i modularni malver koji ima mnogo pluginova koji pružaju različite funkcionalnosti, kao što su backdoor funkcije, keylogging funkcije i funkcije k koje obezbeđuju izvlačenje podataka.\nShadowPad su prvi primetili istraživači Kaspersky Laba u avgustu 2017. godine na serverima NetSaranga, proizvođača softvera iz Južne Koreje. Prema tvrdnjama istraživača kompanije Kaspersky, neidentifikovana grupa koja se bavi sajber-špijunažom ubacila je ShadowPad u softver NetSaranga i koristila je malver kao backdoor u zaraženim mrežama.\nAvast kaže da je pronašao ShadowPad log fajlove na četiri zaražena računara u Piriformu. Ovi fajlovi su sadržali šifrovane pritiske na tastere, što znači da su napadači koristili keylogger plugin ShadowPada. Oni su otkrili i da ShadowPad pluginovi mogu da kradu lozinke iz lokalnih aplikacija.\nIz Avasta kažu da ShadowPad nikada nije instaliran na bilo kom računaru korisnika CCleanera. Ipak, oni veruju da je on bio predviđen za treću fazu i namenjen korisnicima CCleanera, jer je trebalo da posluži za pretraživanja u zatvorenim mrežama tehnoloških kompanija koje su napadači nameravali da zaraze.\nOvo se nije desilo jer je nekoliko proizvođača antivirusa ometalo planove Axioma otkrivajući inficirane verzije CCleanera. Iz Avasta kažu da je sada lanac distribucije CCleanera zaštićen.


Savet bezbednosti sinoć je završio konsultacije o australijskom predlogu rezolucije o avionskoj nesreći u Ukrajini i večeras u 21 sat će glasati o tome, izjavio je britanski amabsador u UN Mark Lajl Grant.\n"Nešto smo postigli, videćemo kako će to biti realizovano", rekao je Čurkin, prenosi Itar-Tas s.\nRezolucijom bi od proruskih snaga u istočnoj Ukrajini bilo zatraženo da omoguće pristup srušenom avionu malezijske kompanije "Malezija erlajnz" sa 298 putnika i članova posade, medju kojima je bilo 37 australijskih državaljna.\nNjome bi bila zatražena potpuna saradnja svih zemalja u regionu, uključujući Rusiju.\nAustralijska ministarka spoljnjih poslova Džuli Bišop je izjavila da očekuje da svih 15 članica SB UN podrže australijski predlog rezolucije, navodi AP.\nČurkin je, medjutim, rekao da je Moskva zabrinuta zbog toga što rezolucija "ne odražava adekvatno neophodnost nepristrasne medjunarodne istrage".\nOn je kazao da Rusija predlaže da Medjunarodna organizacija za civilnu avijaciju rukovodi istragom, dok se prema australijskom predlogu samo pozdravlja odluka te agencije UN da pošalje tim koji će pružiti pomoć ukrajinskim istražiteljima.\nGrant je optužio Rusiju da predlaže amandman za amandmanom da bi odložila usvajanje rezolucije.\n"To lični na tipičnu rusku taktiku odlaganja, a jasno je zašto hoće da odlažu", kazao je on.\nTekstom predloga rezolucije takodje se zahteva da oružane grupe koje kontrolišu mesto nesreće ne diraju delove aviona, lične stvari žrtava i njihova tela, kao i da prekinu vojna dejstva u toj oblasti.\nČurkin je rekao da je Rusija predložila "prekid vatre oko mesta nesreće" i da je Australija prihvatila tu ideju. On nije precizirao koliko bi bila velika oblast prekida vatre.\nRezolucijom bi se zahtevalo da "odgovorni za ovu katastrofu odgovaraju i da sve države u potpunosti saradjuju u utvrdjivanju odgovornosti".\nRuski amabasador u Australiji Vladimir Morozov izjavio je u intervjuu australijskim novinama da će Rusija podržati rezoluciju kojom se traži nesmetani pristup mestu nesreće pod uslovom da se za tu nesreću ne optužuje Rusija, javlja Rojters.\nOn je rekao da je Moskva spremna da podrži australijski predlog rezolucije kojom bi medjunarodnim istražiteljima bio garantovan pristup olupini aviona koja se nalazi u istočnoj Ukrajini na teritoriji koju drže proruske snage.\n"Rusija podržava ovu rezoluciju pod uslovom da se u njoj ne svaljuje krivica ni na koga", izjavio je on.\nUkrajinska vlada i proruske snage medjusobno se optužuju da su ispalili raketu zemlja-vazduh kojom je, kako se pretpostavlja, u četvrtak uveče oboren boing 777 avio kompanije "Malezija erlajnz".\nSvih 298 putnika i članova posade su poginuli.\nKomitet ukrajhinske vlade je saopštio da je do sada pronadjeno 251 telo i 86 delova tela putnika.\nPLJUŠTE KRITIKE Makron: Evropa da bude SAMOSTALNIJA, Savet bezbednosti UN ne donosi korisne odluke\nKina blokirala izjavu SB UN o osudi puča u Mjanmaru


Boračka udruženja iz redova Armije BiH najavila blokadu kompletne FBiH\nČetiri temeljna boračka udruženja iz redova Armije BiH najavila su blokadu kompletne Federacije BiH ukoliko Parlament FBiH, na danas zakazanoj sjednici, usvoji set boračkih zakona u tekstu koji je i ranije bio u Parlamentu, dakle, bez izmjena, jer su one protivne pismu namjere koje je već dva puta revidirano.\nNikog iz vlasti borci nisu pozvali na sastanak, jer su cijeli vikend čekali da njih pozove premijer Federacije BiH Mustafa Mujezinović. Za sastanak je, ipak, saznao nezvani gost koji se morao suočiti sa salvom optužbi onih čije je interese u Vladi FBiH trebao zastupati – ministar Zahid Crnkić.\nSituacija je izmakla kontroli ministra u tolikoj mjeri da su borci poručili ne samo da ne prihvataju cenzus nego ne prihvataju više ni koeficijent i usklađivanje s inflacijom jer se, očigledno, nisu razumjeli s premijerom. Očekivali su da se koeficijent i usklađivanje s inflacijom izostave iz seta boračkih zakona i ugrade u Prijedlog zakona o izvršenju budžeta, gdje će se odnositi jednako na sve budžetske korisnike.\nPremijer je to obećao, ali nije i proveo jer su Parlamentu FBiH dostavljena potpuno istovjetna rješenja kao i prošli put. Boračka udruženja smatraju se obmanutim.\nS obzirom na totalni neuspjeh pregovora s Vladom FBiH, danas je zakazana posebna zajednička sjednica svih nadležnih organa boračkih udruženja na kojoj će se konačno odrediti o protestima ako Parlament usvoji set boračkih zakona koji su uvjet za drugu tranšu.\nIako je očekivana, sjednica Vlade Federacije sa samo jednom tačkom - prijedlog zakona o uvođenju cenzusa za sve koji se finansiraju iz budzeta, nije održana jer čak 11 ministara nije moglo doći na sjednicu zbog drugih obaveza. FTV saznaje da većina ministara nije za uvođenje općeg cenzusa te da u prijedlogu, rok za izradu pravilnika nije preciziran, što znači da je priča o cenzusu kupovina povjerenja boračkih udruženja. Danas će biti dan D za budžet Federacije BiH.\nPredsjedništvo SDA je podržalo dogovore koje je Vlada FBiH postigla s predstavnicima boračkih udruženja, prije svega u pogledu formiranja Fonda za zapošljavanje demobilisanih boraca, izmjenama Zakona o izvršenju budžeta kojim se svim korsinicima budžeta uvodi isplatni koeficijent, kao i da se usklađivanje svih primanja budžetskih korisnika vrši u skladu sa stopom inflacije u protekloj godini. Prihodovni cenzus, ukoliko bude uveden, ne može biti manji od 800 maraka za pojedinca, odnosno 1.200 maraka za porodicu. Predsjedništvo SDA je zaključilo da nije neophodno uvođenje prihodovnog cenzusa jer se, istaknuto je, spomenutim mjerama može osigurati finansijska stabilnost budžeta.\nSocijaldemokratska partija BiH neće prihvatiti set izmjena boračkih zakona, ako se pojavi na dnevnom redu Parlamenta FBiH u formi u kojoj ih predlaže Vlada Federacije BiH, izjavio je glasnogovornik ove stranke i poslanik u Predstavničkom domu Parlamenta FBiH Damir Mašić.\nPredsjedništvo stranke za BiH smatra hitnim usvajanje seta zakona kojima bi se reducirala javna potrošnja, i to Zakona o ostvarivanju ušteda u Federaciji i Zakona o plaćama. Zakonom o uštedama regulisali bi smanjenje za sve one koji primaju plate i naknade u Federaciji za 10 posto, topli obrok do 1 posto i regres 50 posto od osnovice prosječne plaće. Razlog je, prije svega, ispunjenje uslova za dobijanje druge tranše stend baj aranžmana od MMF-a.\nAmbasadori zemalja članica Upravnog odbora Vijeća za implementaciju mira sa zabrinutošću su konstatovali da je situacija u Federaciji BiH ozbiljna i da se dalje pogoršava. Ambasadori apeliraju na relevantne stranke da zajednički rade brzo i konstruktivno na izvršavanju ovih reformi, a na javnost da pokaže razumijevanje i solidarnost u vezi s ovim neophodnim reformama, stoji u izjavi za javnost ambasadora Upravnog odbora PIK-a.(FTV)


Poreska uprava RS na račun javnih prihoda prikupila 2,28 milijardi KM - Trebevic.net\nPoreska uprava RS na račun javnih prihoda prikupila 2,28 milijardi KM\nPoreska uprava Republike Srpske je za 11 mjeseci ove godine na račun javnih prihoda prikupila ukupno 2,28 milijardi maraka, što je za oko 48 miliona KM više u odnosu na isti period prošle godine.\nU Poreskoj upravi navode da ovaj podatak pokazuje da je nastavljen pozitivan trend u naplati javnih prihoda.\n– Direktni porezi su u tom periodu naplaćeni u iznosu od 437,2 miliona maraka, što je za pet odsto manje nego u istom periodu prošle godine. Najveće smanjenje naplate bilo je kod poreza na dohodak, koji je naplaćen u iznosu od 173,2 miliona KM ili 40,3 miliona maraka manje u odnosu na isti period prošle godine. Razlog manje naplate ovog prihoda leži u činjenici da je Vlada RS u prošloj godini povećala neoporezivi dio plate na 500 KM, i na taj način se odrekla dijela prihoda po tom osnovu u korist radnika u RS – pojasnili su u poreskoj upravi.\nDodali su da je porez na dobit naplaćen u iznosu od 222,7 miliona KM, što je za 15,4 miliona maraka ili sedam odsto više nego u istom periodu prethodne godine, dok je porez na nepokretnosti iznosio 26 miliona KM, što je za jedan odsto više nego u istom periodu 2018. godine.\nNaveli su da su doprinosi u periodu januar-novembar naplaćeni u iznosu od 1,43 milijarde KM, što je za 53,1 milion KM ili četiri odsto više nego u istom periodu prošle godine.


Raketni sistem S-400. Zabeležno u regionu ruskog Kaljiningrada, mart 2019\nRuski raketni sistemi S-400 i Pancir učestvuju na srpsko-ruskoj vojnoj vežbi "Slovenski štit 2019.", potvrdio je predsednik Srbije Aleksandar Vučić.\n"S-400 je u zemlji zbog ove vežbe i sutra ću ići da ga vidim direktno. Pancir S u subotu idem da vidim. Pancir S smo naručili", rekao je Vučić u četvrtak danas (24. oktobar) odgovarajući na pitanja novinara na svečanosti dolaska teretnog voza iz Kine u Beograd.\nPredsednik Srbije tako je potvrdio ranije navode medija da su sistemi S-400 i Pancir S iz sastava Vazdušno-kosmičkih snaga Ruske Federacije trenutno u Srbiji radi rusko-srpske vojne vežbe.\nTelevizijska-radio kompanija Združenih snaga Ruske Federacije "Zvezda" danas je objavila video pod naslovom "Divizion S-400 prebačen u Srbiju" za koji navode da je snimak, čiju autentičnost RSE ne može da potvrdi, istovara tog protivvazdušnog sistema iz ruskog transportnog aviona na aerodromu Batajnica u Beogradu.\nU opisu snimka se još dodaje da su "raketni divizion S-400 i raketno-artiljerijska baterija 'Pancir S' prebačeni u Srbiju gde, prvi put u jednoj stranoj zemlji, učestvuju u vežbi 'Slovenski štit 2019'".\nMinistarstvo odbrane Srbije u istom danu saopštilo je da se taktička vežba sa bojevim gađanjem raketnih jedinica Vazdušno-kosmičkih snaga Ruske Federacije i Protivvazdušne odbrane Vojske Srbije (PVO) održava u rejonu vojnog aerodroma "Pukovnik-pilot Milenko Pavlović" u beogradskoj Batajnici i na poligonu "Pasuljanske Livade".\nU saopštenju se ne navodi koja vojna sredstva učestvuju u toj vežbi, dodaje se da se odvija uz angažovanje i ostalih jedinica iz sastava srpskog Ratnog vazduhoplovstva i PVO (Protiv-vazdušna odbrana), dok u Ministarstvu odbrane nije bilo moguće dobiti više informacija.\nPrva faza vežbe "Slovenski štit 2019" počela u je septembru u Astrahanskoj oblasti u Rusiji kada su pripadnici Vojske Srbije imali priliku da se upoznaju sa delovanjem ruskog sistema S-400.\n"Cilj vežbe je obrazovanje i upotreba zajedničke grupacije PVO Vojske Srbije i Vazdušno-kosmičkih snaga Ruske Federacije u protivvazduhoplovnoj odbrani teritorije i snaga vojske od izviđanja i dejstva neprijatelja iz vazdušnog prostora, kao i obučavanje i uvežbavanje komandi i jedinica za pripremu i izvođenje operacije PVO", saopštilo je Ministarstvo odbrane Srbije navodeći da se, osim raketnih sistema PVO koji su u sastavu Vojske Srbije, na vežbi koriste raketni sistemi PVO iz sastava Vazdušno-kosmičkih snaga Ruske Federacije.\nRukovodilac vežbe u Srbiji je, kako je saopštilo Ministarstvo odbrane, komandant 250. raketne brigade za protivvazduhoplovna dejstva RV i PVO brigadni general Tiosav Janković.\nRadić: Demonstracija ruske sile iza leđa NATO\n„Rusija na taj način pokazuje da je itekako prisutna u regionu. Moskvi je sada Srbija jako važna kao referenca pred Zapadom. Srbija je iza leđa NATO savezu i to Rusiji jako važno. Primetno je da Moskva, zbog sankcija i sopstvenih složenih okolnosti, nastoji da podigne nivo vežbi sa Srbijom jer su joj trenutno politički i bezbednosno jako korisne. Jedino u niskom profilu mogu da nastupaju u Srbiji i to je za njih jako važan momenat. Kao što je u prvoj rusko-srpskoj vežbi u Nikincima simbolično iskrcan ruski desant iza leđa NATO saveza, tako je sada ovo demonstracija sile u kojoj Rusija, kada je u pitanju srpski diskurs, pokazuje da je uslovno spremna da brani Srbiju“, naveo je Radić.\nSrbija kao domaćin i ispostava ruskog 'Besmrtnog puka'\nPrema specijalizovanim portalima za vojna pitanja, ruski S-400 "Triumf" odbrambeni je sistem koji ima mogućnost presretanja svih tipova raketa, aviona i projektila.\nDomet mu je 400 kilometara na visini od 30 kilometara, sastoji se od nekoliko radara i osam raketnih sistema zemlja-vazduh koji nose ukupno 48 projektila, ima mogućnost ispaljivanja pet različitih vrsta protivvazdušnih raketa i istovremeno na mete može da lansira 36 projektila. Proizvodi ga ruski koncern "Almaz-Antej".\nS-400 predstavlja naoružanje strateškog tipa i Rusija ga je tokom konflikta u Siriji svojevremeno rasporedila u cilju zaštite njenih vojnih letelica.\nKada se radi o nabavci ruskog sistema Pancir S od strane Srbije, smatra Aleksandar Radić, ona je u skladu sa tekućom diversifikacijom nabavke naoružanja i vojne opreme.\n„Pancir je sredstvo kratkog dometa jer ima rakete i topove od 30 milimetara. Ali bitno je naglasiti da je ove godine potpisan i ugovor za nabavku lakog prenosnog protivvazdušnog sistema Mistral 3+ od Francuske. Znači da se u istoj kategoriji nabavljaju vojna sredstva iz Ruske Federacije i sa Zapada, dok se pokušava nešto i ovde sa domaćim razvojem naoružanja. Tako da se vidi da u ovom slučaju politička poruka nije stiktno usmerena ka Rusiji, nego upravo pokušaj da s od više zemalja nabavljaju vojna sredstva“, zaključio je Radić.\nPoslednju kupovinu od Rusije Srbija je sprovela nabavkom tri vojno-transportna helikoptera Mi-17V-5 koji su početkom oktobra stigli iz Kazanja, dok je najavljena i kupovina četiri desantno-jurišna helikoptera Mi-35M.


SNP negira potpisivanje sporazuma sa DPS-om, SDP-om i SD-om - 17.03.2022, Sputnik Srbija\nSNP negira potpisivanje sporazuma sa DPS-om, SDP-om i SD-om\nIz Socijalističke narodne partije (SNP) negirali su danas da su potpisali bilo kakav sporazum sa Demokratskom partijom socijalista Mila Đukanovića... 17.03.2022, Sputnik Srbija\nIz SNP-a su saopštili da je Građanski pokret URA za njih partner za formiranje manjinske vlade.„Podvlačimo da SNP nije potpisala bilo kakav sporazum sa DPS-om, SDP-om i SD-om. Naši partneri za dogovor o manjinskoj vladi su GP URA i partije nacionalnih manjina”, navodi se u saopštenju, prenosi Tanjug.\nIz Socijalističke narodne partije (SNP) negirali su danas da su potpisali bilo kakav sporazum sa Demokratskom partijom socijalista Mila Đukanovića, Socijaldemokratskom partijom i Socijaldemokratama.\nIz SNP-a su saopštili da je Građanski pokret URA za njih partner za formiranje manjinske vlade.\n„Podvlačimo da SNP nije potpisala bilo kakav sporazum sa DPS-om, SDP-om i SD-om. Naši partneri za dogovor o manjinskoj vladi su GP URA i partije nacionalnih manjina”, navodi se u saopštenju, prenosi Tanjug.


RTS :: Specijalne jedinice Rosu na Jarinju i Brnjaku, počelo oduzimanje tablica, policija upotrebila suzavac\nPolitika Specijalne jedinice Rosu na Jarinju i Brnjaku, počelo oduzimanje tablica, policija upotrebila suzavac\nponedeljak, 20. sep 2021, 07:15 -> 20:18\nGrađani podigli šatore, razvili transparent "Dobrodošli u Zajednicu srpskih opština"\nNa prelazu Jarinje, građani su razvili transparent "Dobrodošli u Zajednicu srpskih opština", kao poruku Prištini da ispuni Briselski sporazum.\nPodigli su šatore i tu provode noć, a situacija je trenutno mirna, javlja reporter RTS-a.\nSaobraćaj u prekidu na putevima ka Kosovskoj Mitrovici i Zubinom Potoku\nNekoliko automobila i kamiona čeka na ulaz na Kosovo i Metohiju, javlja reporter RTS-a sa prelaza Jarinje.\nNa teritoriju pokrajine moguće je ući samo pešice, zbog čega se većina putnika vratila u centralnu Srbiju.\nSaobraćaj je i dalje u prekidu na putevima Raška – Kosovska Mitrovica i Ribariće – Zubin Potok.\nKosovska policija: Od sutra privremene tablice i u centrima za registraciju vozila\nGrađani Kosova i Metohije od sutra, 21. septembra, mogu da preuzmu privremene tablice u svim centrima za registraciju vozila, saopštilo je ministarstvo unutrašnjih poslova privremenih prištinskih institucija.\nSvećlja: Odluka o tablicama doneta uz koordinaciju sa međunarodnim partnerima\nMinistar unutrašnjih poslova privremenih institucija u Prištini Đeljalj Svećlja izjavio je da je odluka o registarskim oznakama doneta uz znanje i saradnju sa međunarodnim partnerima i da je to učinjeno u koordinaciji s njima.\nSvećlja je na konferenciji za medije u Prištini rekao da je odluka o obavezivanju lica sa srpskim tablicama da dobiju privremene tablice legitimna.\nNa srpskom se obratio srpskim građanima da ne blokiraju puteve. Prema njegovim rečima, bezbednosna situacija je mirna, a policija je preduzela sve potrebne operativne i logističke mere kako ne bi ometala kretanje ljudi i robe.\n"Odluka je legitimna zbog činjenice da, uprkos tome da je Kosovo pustilo građane iz Srbije da se svojim vozilima slobodno kreću po Kosovu, Srbija primorava građane Kosova da postave privremene registarske tablice za ulazak u Srbiju. Ova odluka ima veze sa prometom srpskih tablica", rekao je Svećlja.\nPredsednik Aleksandar Vučić rekao je u obraćanju javnosti da vlast u Prištini demonstrira silu, i da su na volšeban način protumačili nešto što nigde ne piše.\nSAD: Obe strane da odmah smanje tenzije\nSjedinjene Američke Države su pozvale Beograd i Prištinu da pod hitno pokažu uzdržanost i smanje tenzije.\n"Pridružujemo se Evropskoj uniji u pozivu Kosovu i Srbiji da pokažu uzdržanost, uzdrže se od daljih jednostranih akcija i smanje tenzije – i to odmah, bez odlaganja", poručile su SAD.\nSituacija na Kosovu i Metohiji je podvala međunarodne zajednice, izjavio je srpski član Predsedništva BiH Milorad Dodik i tvrdi da je oduzimanje registarskih tablica i obaveza vozila iz centralne Srbije da imaju probne tablice i da plaćaju osiguranje, "dogovor predstavnika međunarodne zajednice".\nDodik je na konferenciji za novinare u Banjaluci ukazao da se Briselski sporazum ne poštuje i tvrdi da međunarodna zajednica ništa nije uradila da formira Zajednicu srpskih opština, prenosi RTRS.\nKaže i da Albance ohrabruju da iz Briselskog sporazuma "uzimaju šta im odgovara". "Imali smo sličnu situaciju sa tablicama u BiH. Pokušali su da integrišu BiH, pa nisu uspeli. Iz američke i britanske ambasade isto se ponašaju u Sarajevu kao i u Prištini, gde isto ignorišu Srbe", naveo je Dodik.\nKosovska policija upotrebila suzavac kod punkta Brnjak\nKosovska policija je kod administrativnog punkta Brnjak upotrebila suzavac kako bi rasterala okupljene Srbe koji mirno protestuju protiv odluke privremenih institucija u Prištini.\nEuleks: Pomno pratimo aktuelna dešavanja\nMisija vladavine prava Evropske unije na Kosovu i Metohiji (Euleks) pomno prati aktuelna dešavanja na administrativnim prelazima i u stalnom je kontaktu sa kosovskom policijom i Kforom, saopštila je ta misija.\n"Euleksovi timovi za podršku dijalogu već su obišli prelaze Mutivode, Merdare, Brnjak i Končulj, a planiraju da obiđu još dva", saopšteno je iz misije.\nPodsećaju da Euleks nema mandat da odobrava ili raspoređuje kosovsku policiju.\n"Formirana policijska jedinica Euleksa sprovodi izviđačke patrole na severu Kosova i spremna je da deluje kao drugi bezbednosni odgovor ako to zatraži kosovska policija", navedeno je u saopštenju Euleksove pres-službe.\nPredsednik Srbije Aleksandar Vučić obratiće se javnosti danas u 18.00 u zgradi Generalnog sekretarijata, saopštila je pres-služba predsednika.\nNa KiM preko Jarinja moguće ući samo peške\nReporteri RTS-a sa administrativnog prelaza Jarinje izveštavaju da je na terotiriju Kosova i Metohije moguće ući samo peške.\nKosovske policijske snage su obavestile srpsku policiju jutros o novim merama i od tada nema promena.\nPripadnici snaga specijalne policije sa dugim cevima još su na putu s donje strane punkta Jarinje i obezbeđuju kontejnere postavljene u subotu i nedelju.\nPolicijske snage su locirane sa specijalnim blindiranim vozilima, a nedaleko od njih je i dvadesetak kamiona i nekoliko stotina vozila oko kojih je više stotina ljudi sa severa Kosova i Metohije koji negoduju zbog odluke prištinske vlade.\nOkupljeni Srbi traže povlačenje policije i ukidanje uredbe o registarskim oznakama, ali nema naznaka da će privremene institucije u Prištini promeniti svoju odluku.\nIzveštaj Dušana Jemuovića i Andrije Igića (15.20)\nBezbednosna situacija je stabilna, naveli su iz Kfora odgovarajući na pitanje Kosovo onlajna da li Kfor prati aktuelnu situaciju i da li će, ukoliko bude neophodno, rasporediti svoje jedinice radi smirivanja situacije na severu Kosova pošto su jutros na prelazima Jarinje i Brnjak raspoređene snage specijalne jedinice Rosu.\n"Bezbednosna situacija je stabilna. Kfor nastavlja da sprovodi svoje aktivnosti u skladu sa mandatom UN proisteklim iz Rezolucije 1244 Saveta bezbednosti Ujedinjenih nacija iz 1999. godine, kako bi obezbedio bezbedno i zaštićeno okruženje i slobodu kretanja za dobrobit svih zajednica koje žive na Kosovu", naveli su iz Kfora za Kosovo onlajn.\nDrecun: Kurti sprovodi svoj plan, nema sumnje – Kfor je upoznat\nPredsednik skupštinskog Odbora za KiM Milovan Drecun ocenio je da je akcija kosovskih specijalaca na severu KiM isplanirana, pa čak i najavljena i dodaje da Kfor mora da obezbedi slobodu kretanja.\n"Verovatno je odluka Kfora da se ne meša u to zato što je dogovor da oni spreče pojavljivanje pripadnika takozvanih kosovskih bezbednosnih snaga bez saglasnosti srpskog rukovodstva na severu, ali ovo jeste posao za Kfor", ocenio je Drecun za Tanjug.\nNavodi da se olako u našoj javnosti prešlo preko izjave predsednika parlamenta u Prištini Glauka Konjufce da se priprema plan – što efikasnije prisustvo prištinskih institucija na severu Kosovu i da taj plan realizuju predsednik vlade, ministar unutrašnjih poslova, obaveštajne službe.\nDrecun smatra da je sve što se sada dešava prvi korak u realizaciji tog plana, ocenjujući da je Kurti slanjem specijalaca na sever Kosova politički uradio ono što je hteo.\n"Da može da skida tablice, da onemogućava slobodu kretanja, da brutalno krši Briselski sporazum. Ali sada ima veći izazov, a to je blokada saobraćajnica koju su sproveli Srbi na severu, braneći svoje pravo na slobodu kretanja", rekao je Drecun.\n"Prosto je neshvatljivo da u vreme kada Lajčak priprema nastavak dijaloga, novi sastanak na vrhu i dolazi u Prištinu, pa u Beograd, da se sve to dešava", poručio je Drecun.\nNajavio je da će izaslanik EU za dijalog Miroslav Lajčak o tome danas u Beogradu razgovarati sa predsednikom Srbije Aleksandrom Vučićem\nPortparol EU najavio je da će izaslanik EU za dijalog Miroslav Lajčak u Beogradu tokom popodneva razgovarati sa predsednikom Vučićem, kao i da je prethodnih dana Lajčak bio u kontaktu sa predstavnicima Prištine.\nLajčaku će tokom današnjeg sastanka sa predsednikom Vučićem biti poslata jasna poruka da će Briselski sporazum ili biti sprovođen i biti na snazi ili neće biti Briselskog sporazuma, rekao je direktor Kancelarije za Kosovo i Metohiju Petar Petković za RTS povodom oduzimanja srpskih registarskih tablica na severu KiM.\nPremijer privremenih prištinskih institucija Aljbin Kurti tvrdi da oduzimanje tablica nije bila želja Prištine, već nešto što je nametnuto "s druge strane", misleći na Beograd, piše Koha.\nKurti je rekao da će, sve dok, kako tvrdi, "građani Kosova plaćaju za tablice kada uđu u Srbiju, na snazi biti i obaveza da sva vozila imaju oznaku RKS".\nRekao je da je kosovska policija danas preduzela "neophodne akcije i konfiskovala sve nevažeće tablice" na administrativnim prelazima.\nDodao je da je 15. septembra istekao sporazum o tablicama postignut u okviru Briselskog sporazuma i naveo da je od tada prestalo izdavanje tablica sa "oznakom KS".\n"Očekujem da će svi građani ispravno razumeti, danas počinje primena sporazuma o čemu se Srbija dogovorila sa Evropskom unijom. Registarske tablice nisu naša želja, već to nameće druga strana", rekao je Kurti.\nRakić za RTS: Molim građane da ne nasedaju na provokacije\nTrenutno na Jarinju sve stoji, u kolonama je mnogo vozila. Mnogi pokušavaju pešice da pređu administrativni prelaz, javlja dopisnik RTS-a.\nPredsednik Srpske liste Goran Rakić kaže za RTS da je situacija je na terenu nepromenjena u odnosu na jutros, ali da je sada veći broj ljudi na protestu.\n"Sa srpske strane nema desetine vozila, već više stotina vozila i nekoliko hiljada ljudi, taj broj ljudi se povećava", dodao je Rakić.\nIstakao je da se oseća napetost i zabrinutost u narodu i poručuje građanima da ostanu mirni i da ne nasedaju na provokacije, jer, kako kaže, upravo je to ono što neko želi.\n"Rešenje za ovaj problem je briselski sto. Molim vas, sedite za briselski sto i nađite rešenje. Neki dogovori su već postignuti, ali se na terenu primenjuju selektivno, uzimaju se kao sa švedskog stola i Priština uzima svoj deo onako kao njima odgovara", poručio je Rakić.\nPodsetio je da je pozvao predsednika Aleksandra Vučića da direktno pomogne, a kaže da je imao i kontakt i sa specijalni izaslanikom Evropske unije Miroslavom Lajčakom, kome je ukazao na napetu situaciju.\nNaglasio je da ne zna do kada će policija ostati raspoređena, ali da će građani biti tu dok se ne nađe neko rešenje.\n"Ovim su direktno ugroženi i sloboda kretanja i vladavina prava i to su neke vrednosti kojima nas upravo Evropska unija uči i zato molim EU da se što pre uključi u ovaj problem", poručio je Rakić.\nRakić je pozvao Vučića da pomogne narodu i da reaguje u skladu sa mogućnostima. Kako je izjavio, ovo nije akcija već reakcija na ono što je uradila Priština.\n"Pozivam sve okupljene da budu uzdržani, a takođe i Prištinu da ne izaziva provokacije. Ovo je direktna pretnja narodu, koji brine kako će obezbediti hleb svojoj deci. Obavestili smo i specijalnog izaslanika Miroslava Lajčaka i zatražili pomoć EU. I pozivam državu Srbiju i predsednika Vučića da nam pomogne. Jesmo samo sad u ovome, ali sam uveren da će predsednik Vučić naći rešenje i pomoći našem narodu. Beograde reaguj, Vučiću reaguj, narod je ovde uznemiren i uplašen", rekao je Rakić.\nSvečlja: Cilj akcije da se sprovede Sporazum o slobodi kretanja\nKosovska policija i ministarstvo unutrašnjih poslova u Prištini sprovode akcije na svim prelazima sa ciljem da sprovedu Sporazum o slobodi kretanja, pre svega pitanje registarskih tablica, izjavio je ministar Dželjaj Svečlja.\n"Situacija je mirna. Kosovska policija preduzima sve potrebne operativne i logističke mere kako se ne bi ometalo kretanje ljudi", rekao je Svečlja.\nBlokiran adminstrativni prelaz\nSimić: Građani sa severa KiM uznemireni\nKPS najavio oduzimanje tablica\nKosovske policijske snage obavestile su policiju na administrativnom prelazu Jarinje da će tablice sa oznakama sa severa Kosova biti oduzimane, a da će vozila sa oznakama iz centralne Srbije morati da uzimaju probne oznake i da plaćaju taksu, javlja reporter RTS-a sa Jarinja.\nDvadesetak vozila specijalne jedinice Rosu, od čega više od deset blindiranih, raspoređeno je jutros na Jarinju i Brnjaku.\nKako Kosovo onlajn saznaje, još dva blindirana vozila sa pripadnicima Rosu nalaze se i na magistralnom putu Leposavić – Kosovska Mitrovica, kod skretanja za manastir Banjska.\nDesetak kontejnera pripadnici kosovske policije postavili su juče u blizini administrativnog punkta Jarinje, bez obrazloženja čemu će služiti i šta je povod njihovog postavljanja.\nSkupštinski odbor raspravlja o izmeni Ustava, učestvuje i deo opozicije


Casa Forte - 11 months ago\nOd kada jekrenula Covid pandemija nestaje uobičajena poslovna rutina, počev od odlaska na posao u kancelariju, radnih sastanaka, poslovnih putovanja, pa do strateških izmena koje se tiču poslovnog modela. Neke delatnosti su na ivici kraha (npr. turističke organizacije) neke delatnosti su doživele procvat (logistika, isporuke), a zajedničko za sve je- struktuirana organizaciona promena u poslovnim procesima je neophodna.\nTeško je otrgnuti se mišljenju da je pandemija koronavirusa pored uticaja na zdravstvene, socijalne i ekonomske aspekte života, uticala i na profesionalni razvoj svakog od nas.\nDruštveno odgovorne kompanije u aktuelnoj situaciji epidemije virusa COVID-19, a u skladu sa preporukama zaštite javnog zdravlja sprovode mere protiv širenja virusa, ali i ekonomske mere, a u domenu poslovnih aktivnosti koju obavljaju.\n„Znao sam da neću zažaliti ako ne uspem, ali sam isto tako znao da ću zažaliti samo ako ne budem probao“. Džef Bezos, osnivač sajta Amazon.com\nIzazovi u visokom obrazovanju - saradnja univerziteta i privrede\nKompanija „Casa Forte“ je veoma aktivna na polju spajanja nauke i prakse i ima pozitivnu saradnju sa nekoliko fakulteta: Ekonomski fakultet u Kragujevcu, Ekonomski fakultet u Beogradu, Poslovni fakultet Singidunum, Tehničko-metaloruški fakultet Beograd. Na temu benefita saradnje privrede i nauke razgovarali smo sa Prof. dr Lidijom Barjaktarović, vanrednim profesorom Poslovnog fakulteta Univerziteta Singidunum.


Karijerno vođenje – gde je Srbija a gde su drugi - Beogradska otvorena škola\nKarijerno vođenje – gde je Srbija a gde su drugi\nSvaka osoba se u nekom trenutku suočava s promenama i pitanjima ‒ kako naći posao ili ga promeniti, kako izabrati srednju školu, fakultet ili visoku školu ili kako se vratiti obrazovanju nakon nekoliko godina rada. Te nimalo jednostavne odluke donose se u kontekstu sveta rada, sveta u kojem su jedina konstante nesigurnost i stalna promena. Karijerno vođenje i savetovanje je termin koji se odnosi na podršku pojedincima u cilju donošenja karijernih odluka zasnovanih na pouzdanim informacijama. Uz ovo se često dodaje atribut celoživotno kako bi se ukazalo na činjenicu da je ono potrebno građanima svih uzrasta i u svim životnim periodima.\nU poslednjih nekoliko godina, na nivou Evropske unije karijerno vođenje i savetovanje je redovno deo inicijativa u oblasti politika obrazovanja, zapošljavanja, socijalne i omladinske politike. Od prevencije ranog napuštanja obrazovanja i garancije za mlade, do mera za podršku dugoročno nezaposlenima i razvoja veština građana, ono je jedna od nezaobilaznih stavki. To ne treba da čudi. Naime, istraživanja pokazuju da karijerno vođenje ima pozitivne efekte u pogledu prevencije nezaposlenosti, smanjenja broja osoba koje napuštaju školovanje, povećanja zainteresovanosti za školu i uspeh u školi, uspešne tranzicije s nižih na više nivoe obrazovanja, kao i u pogledu socijalnog uključivanja.\nPrateći dve Rezolucije Saveta o celoživotnom vođenju, u periodu od 2007. do 2015. godine, naročito se radilo na razmeni iskustva i uzajamnom učenju u ovoj oblasti kroz rad Evropske mreže politika celoživotnog vođenja. Trenutno, u 36 evropskih država kroz Euroguidance, evropsku mrežu za podršku karijernom vođenju i savetovanju, nacionalni centri sprovode brojne aktivnosti. Ipak, uzimajući u obzir rezultate istraživanja u kojima se kaže da je samo jedna od četiri osobe u zemljama Evropske unije koristila uslugu karijernog vođenja, kao i da je pre svega reč o osobama koje su koristile ove usluge u toku obrazovnog procesa i koje završavaju visoko obrazovanje, potrebno je dalje raditi na unapređenju dostupnosti usluga.\nSrbija i nedovoljne mere\nŠta se za ovo vreme dešavalo u Srbiji u pogledu karijernog vođenja i savetovanja i kakva je situacija sada? S jedne strane, dosta toga, a s druge, još uvek nedovoljno. U periodu od 2010. do 2014. godine, na snazi je bila Strategija karijernog vođenja i savetovanja, a i nakon toga karijerno vođenje je uključeno u strateške i zakonske dokumente u oblasti obrazovanja, zapošljavanja i omladinske politike. Kroz brojne aktivnosti povećana je zastupljenost karijernog vođenja i savetovanja u svim nivoima obrazovanja, ono je bolje integrisano u rad s mladima, zatim, povećan je broj dostupnih resursa za karijerne praktičare i podsticano je njihovo umrežavanje i uzajamno učenje. Ova tema je još uvek veoma aktuelna ‒ pre nepuna dva meseca usvojen je i Pravilnik o standardima usluga karijernog vođenja i savetovanja koji imaju za cilj uspostavljanje sistema kvaliteta u ovoj oblasti.\nZašto su sve ove aktivnosti, iako važne i značajne, još uvek nedovoljne? Godišnje istraživanje o položaju i potrebama mladih, koje sprovodi Ministarstvo omladine i sporta, pokazuje da i dalje 69% mladih nikada nisu bili uključeni ni u jednu od aktivnosti karijernog vođenja i savetovanja. Konkretno, kako ispitanici navode, to znači da oni nisu bili informisani ni o obrazovnim opcijama, a ni o zanimanjima i tržištu rada niti su prošli kroz karijerno savetovanje i radionice na temu veština važnih za aktivno traženje posla i planiranje karijere. Pri tome, treba imati u vidu da su u ovom istraživanju ispitane samo mlade osobe, a da je pitanje kakvi bi rezultati bili da su obuhvaćene i druge uzrasne grupe.\nKako još znamo da su mere koje se sprovode nedovoljne? Jedna od aktivnosti predviđenih Strategijom karijernog vođenja i savetovanja ‒ uspostavljanje mehanizma koordinacije karijernog vođenja u sektorima obrazovanja, zapošljavanja i rada sa mladima ‒ još uvek nije realizovana. To je od izuzetnog značaja kako bi se, s jedne strane, izbeglo bespotrebno dupliranje mera koje se sprovode, a s druge strane, da se ne bi dogodilo da oni kojima je podrška potrebna, ne mogu da je dobiju. „Preporuka je da se koordinacija politika celoživotnog vođenja tretira kao prioritet“, navodi Helmut Zelot iz Evropske fondacije za obuku analizi iz 2011. godine.\nDa ovo nije teškoća samo u Srbiji, već u celom regionu Zapadnog Balkana, pokazali su rezultati regionalne analize koju je prošle godine u saradnji sa partnerima sprovela Beogradska otvorena škola. Iako su u većini zemalja učinjeni pokušaji da se neki mehanizam koordinacije i saradnje uspostavi, oni se nisu pokazali kao delotvorni i održivi. Pa ipak, pored drugih zemalja Evropske unije, i Hrvatska pokazuje da ovo nije nemogući poduhvat. U Hrvatskoj je 2014. godine uspostavljen Forum za celoživotno profesionalno usmeravanje i razvoj karijere, čija je uloga da obezbedi povezivanje svih ministarstava, organizacija i ustanova koje se bave ovom temom i čiji predstavnici zajedno promišljaju dalje korake.\nŠta bi trebalo da bude naredni korak za bolju podršku karijernom razvoju pojedinaca? Za početak, potrebno je da usvajanje standarda usluga karijernog vođenja i savetovanja prati i niz mera koje će osigurati njihovu primenu od strane osnovnih i srednjih škola, fakulteta, karijernih centara, kancelarija za mlade, Nacionalne službe za zapošljavanje i svih drugih koji pružaju ove usluge. Pri tome je nužno da to bude praćeno i efektivnom koordinacijom, za šta je preko potrebno uspostavljanje održivog mehanizma za komunikaciju ministarstava i drugih predstavnika javnih institucija, poslovnog sektora, pružaoca usluga i organizacija civilnog društva koje se bave ovom temom.\nKako da se odaberu relevantni izvori informisanja o obrazovnim i karijernim mogućnostima, planira karijerni razvoj i njim upravlja u uslovima neočekivanih promena, to nisu pitanja na koja treba da se odgovara samostalno ili samo uz podršku porodice i prijatelja. Ovo su pitanja za koja je, ukoliko je to potrebno, važno imati podršku stručnjaka, kako se odluke koje se donesu ne bi pretočile u visoke stope nezaposlenosti, rano napuštanje školovanja ili dugo zaglavljivanje u tranziciji iz obrazovanja u svet rada.\nAleksandra Đurović, koordinatorka istraživačkih aktivnosti, Beogradska otvorena škola\nIzvor slike: http://t2online.com


Šutanovac: Vučić ljudima crta mete – Borba\nŠutanovac: Vučić ljudima crta mete\nPredsjednik Demokratske stranke Dragan Šutanovac danas je rekao da zabrinjavaju prijetnje i Draganu Janjiću i Slaviši Lekiću, opoziciji i svim ljudima koji, kaže, imaju hrabrosti da iznesu stav. NUNS je ranije saopštio da je potpredsjednik udruženja i glavni i odgovorni urednik Bete Dragan Janjić izložen napadima na društvenim mrežama, smatraju da je ugrožena Janjićeva bezbjednost, a takođe i da je za taj slučaj “saodgovoran” i predsjednik Srbije Aleksandar Vučić, koji je na konferenciji za medije, nakon ubistva Olivera Ivanovića, pomenuo Janjića zbog njegovih komentara tog događaja.\nŠutanovac je u izjavi dostavljenoj medijima tvrdi da “Vučić nastavlja da ljudima crta mete i to samo nekoliko dana nakon ubistva čovjeka od koga su na isti način pravili metu”.\nKako ocenjuje, pokazuje se da nijedna prijetnja nije bezazlena i upravo su prijetnje dokaz da je pritisak sve veći i da je “Aleksandar Vučić govor mržnje institucionalizovao kao odnos prema svima koji nijesu dio režima”.\nNavodi i da “nijedna režirana predstava ne može da nam skrene pažnju sa činjenice da živimo u zemlji u kojoj se ubijaju političari i u kojoj se svakodnevno dešavaju ubistva na ulicama”, da ovakva vlast postoji sve dok proizvodi neprijatelje i dodaje da “glavni zadatak jeste oslobađanje institucija od samovolje pojedinaca i od toga nećemo odustati nikada”.\nSDP: DPS koristi vjeru i naciju da sakrije poharu\nĐoković nakon meča: ,,Nema predaje!”


MUP pravi bazu navijača | SerbianForum\nMUP pravi bazu navijača\nDatum pokretanja 10.09.2011\nMenja se Zakon o sprečavanju nasilja na stadionima i formira se baza podataka o navijačima.\nDa bi Nacionalni fudbalsko-informacioni centar, osnovan u aprilu ove godine, profunkcionisao u punom kapacitetu, moraće da se menja nekoliko zakona, uključujući i Zakon o sprečavanju nasilja na sportskim priredbama.\nOve promene omogućiće MUP-u Srbije da napravi bazu podataka u kojoj će se naći imena najekstremnijih navijača koji su krivično gonjeni za nasilje na stadionima. Predlog za zakonske izmene biće podnet veoma brzo, saznaju „Novosti“.\nPredstavnici MUP već su održali sastanak sa saradnicima Rodoljuba Šabića, poverenika za zaštitu podataka o ličnosti, a čeka ih sastanak i sa zaštitnikom građana.\n"Obrada podataka o ličnosti, po Ustavu, reguliše se zakonom, a zasada nema pravnog akta koji bi omogućio formiranje baze podataka o ekstremnim navijačima. Zato je i održan sastanak sa predstavnicima policije i uskoro će se naći rešenje", izjavio je Šabić za "Novosti."\nOvo je listu potvrdio i Aleksandar Gargenta, načelnik Odeljenja za praćenje i sprečavanje nasilja na sportskim priredbama u Upravi policije MUP Srbije. On dodaje da će uskoro biti formirana i radna grupa u kojoj će se naći predstavnici ministarstava pravde, policije i sporta, ali i sportskog saveza i sportskih društava, sa kojima bi se radilo na toj bazi podataka.\n"Očekujemo da to bude završeno do oktobra, a u okviru radne grupe moraju se razmatrati svi aspekti ove izuzetno osetljive teme, kako bi se ispoštovao Ustav, Zakon o zaštiti podataka o ličnosti i Zakon o pristupu informacijama od javnog značaja", rekao je Gargenta.\nInače, Nacionalni fudbalsko-informacioni centar već pola godine je centralna tačka za razmenu podataka bitnih za održavanje domaćih i međunarodnih utakmica. Preko njega se zasada razmenjuju informacije vezane za fudbalske mečeve (koliko navijača dolazi, kojim prevozom, iz kog pravca...), a ubrzo će i za košarkaške, odbojkaške, vaterpolo ili teniske. Centar zasada jedino ne sme da "operiše" konkretnim imenima, dok se ne steknu zakonski uslovi.\n"U toku je potpisivanje protokola i bilateralnih sporazuma sa mnogim državama o razmeni informacija kad je reč o pojedinim velikim sportskim događajima", kaže Gargenta. Predstavnici Nacionalnog centra ove nedelje borave u Beču, na sastanku UEFE, gde će razgovarati o Ligi šampiona. Skupu prisustvuju predstavnici svih nacionalnih centara, klubova i saveza.\n"Ovo odeljenje dobilo je ovlašćenje od Centralnog tela za informacije o huliganizmu u fudbalu, sa sedištem u Holandiji, da može da funkcioniše posredstvom zaštićenog sistema, kao što to sada radi Interpol. U pitanju je zaštićeni link za brzu, gotovo trenutnu razmenu podataka, koji radi 24 časa i ima sve informacije bitne za bezbednost i sigurnost sportskih priredbi", kazao je sagovornik "Novosti."\nOn objašnjava da srpska policija ima sa mnogim zemljama u Evropi sa kojima su naši klubovi ili reprezentacija igrali međunarodne utakmice, odlične i svakodnevne kontakte.\nIstovremeno, u okviru Policijske uprave u Beogradu formirano je odeljenje, a u Novom Sadu, Kragujevcu i Nišu postoje odseci koji se bave ovom problematikom. U ostale 23 policijske uprave zadužen je po jedan čovek za praćenje i prikupljanje informacija na terenu. Policija je u kontaktu i sa sportskim društvima i sportskim savezom, koji treba da odrede po jednu osobu za saradnju sa Centrom.\nInteresuje me da li ce smeti da naprave i bazu podataka sa navijacima Novog Pazara, koji redovno prave nerede.


Nastava ipak počinje 23.januara | Laktaši - Glas Laktaša - Nezavisni online magazin\nNastava ipak počinje 23.januara\nLAKTAŠI.22.januara- Nastava u drugom polugodištu počeće u osnovnim i srednjim školama u Republici Srpskoj u ponedjeljak, 23. januara, kako je to i predviđeno Pravilnikom o školskom kalendaru za školsku 2016/2017. godinu, saopšteno je iz Ministarstva prosvjete i kulture Republike Srpske.\nNa osnovu informacija predsjednika aktiva direktora osnovnih i srednjih škola, procijenjeno je da ne postoji potreba za odstupanjem od pravilnika, te da nastava u drugom polugodištu može početi po planu, kazali su u saopštenju.\nUkoliko zbog vremenskih prilika u nekim od škola ne bude moguć bezbjedan početak nastave, Ministarstvo napominje da će donositi pojedinačne odluke o početku nastave u takvim školama, navde.\nPrethodni tekstCrvena Zvezda slavi u Laktašima\nSledeći tekstVrtić: počeo upis djece u program predškolskog vaspitanja i obrazovanja u godini pred polazak u školu


Posle neizvesnog prvog poluvremena, ekipa sa Dorćola, čiji je "Blic" medijski sponzor, dodala je gas u nastavku na svom terenu.\nIzabranici Miroslava Mute Nikola posebno su dobri bili u trećoj četvrtini, u kojoj su postigli čak 30 poena i sveli rivala na 17, pa su stekli nedostižnu prednost.\nDinamik je došao do 11. trijumfa u KLS i na vrhu tabele je ispred Borca koji ima učinak 10-3, dakle Čačani imaju pobedu i meč manje.\nZa slavlje Dorćolaca najzaslužniji su bili povratnik iz Partizana Andreja Stevanović sa 23 (četiri asistencije, tri skoka) i novajlija Aleksandar Todorović sa 19 poena i čak devet skokova.\nObojica su imala indeks 27. Odličan je bio i Petar Rakićević sa 12, osam uspešnih dodavanja i šest uhvaćenih lopti za indeks 22.\nU poraženoj Slogi istakao se Saša Đorđević sa 21 poenom.


Nikola ostaje kod Željka: Kalinić produžio ugovor sa Fenerbahčeom\nNovosti\t08.07.2017 11:39\nSrpski košarkaš, koji ima velike zasluge za osvajanje Evrolige, će ostati u turskom klubu do 2020. godine\nKošarkaš Fenerbahčea Nikola Kalinić potpisao je novi ugovor sa prvakom Evrope do 2020. godine.\nKalinić je bio jedan od najzaslužnijih što je klub iz Istanbula prvi put u istoriji osvojio trofej Evrolige, zbog čega je nagrađen novom saradnjom.\nOn je prošle sezone u najjačem klupskom evropskom takmičenju prosečno beležio 7,5 poena, 3,1 skok i 1,5 asistencija, a posebno se istakao na Fajnal-foru u Istanbulu.\nKalinić je pre dve godine stigao u Fenerbahče za milion evra iz Crvene zvezde, a prethodno je bio član kragujevačkog Radničkog, Vojvodine, Novog Sada i subotičkog Spartaka.\nSa reprezentacijom Srbije osvojao je srebrene medalje sa Svetskog prvenstva u Španiji (2014) i na Olimpijskim igrama u Rio de Žaneiru (2016).


Još jedna velika investicija u turizam – GM Press\nJoš jedna velika investicija u turizam\nRedakcijaGM 8 avgusta, 2019\t0 Komentara\nMinistarstvo trgovine, turizma i telekomunikacija i Ministarstvo kulture obezbedili su sredstva Turističkoj organizaciji Gornjeg Milanovca kako bi uvela novitete i poboljšala turističke potencijale opštine.\n– Turistička organizacija je od Ministarstva turizma i Ministarstva kulture dobila neuporedivo više sredstava za protekle dve godine, nego za sve godine postojanja od svog osnivanja pa do sada – istakao je direktor organizacije Desimir Ćalasan.\nU prethodnom periodu akcenat rada Turističke organizacije bio je na približavnju aktivnosti i informacija za sve zainteresovane građane i posetioce Gornjeg Milanovca. Turistička organizacija premeštena je u centar grada, gde je najveća fluktuacija ljudi. Povećane su aktivnosti u pružanju informacija o turističkim potencijalima opštine kroz izradu velikog broja brošura, kataloga i ostalog štampanog materijala. Urađen je novi sajt na srpskom i engleskom jeziku sa svim potrebnim informacijama o Gornjem Milanovcu. Pored toga postavljen je tač monitor ispred prostorije Turističke organizacije u kome su smešteni svi potrebni podaci koji su dostupni svakom zainteresovanom prolazniku. Napajanje monitora je na solarnu energiju, a podaci su za sada obrađeni na srpskom, engleskom i norveškom jeziku. Za ovaj projekat sredstva je obezbedilo Ministarstvo trgovine, turizma i telekomunikacija. Pored navedenog, angažovane su izrade suvenira i otvaranje suvenirnica u prostorijama Turističke organizacije, novoizgrađenom prostoru na Brdu mira i u adaptiranom prostoru u Takovu.\nIZRADA PROGRAMA RAZVOJA TURIZMA\nProteklih nekoliko meseci intezivno se radilo na izradi Programa razvoja turizma opštine čiji rezultat će biti jedan novi, sveobuhvatni, planski dokument, koji bi trebalo da definiše prioritete i da da smernice daljem razvoju turizma opštine. Zajedno sa Strategijom razvoja opštine Gornji Milanovac, kao i Strategijom razvoja Republike Srbije, to će definisati okvire budućih aktivnosti Turističke organizacije. Program je prošao javnu raspravu, sledi njegovo usvajanje, a potom proces njegove implementacije, onako kako je definisano akcionim planom, kao sastavnim delom Programa.\nTRI I PO MILIONA ZA RAZVOJ SEOSKOG TURIZMA\nOve godine je u budžetu opštine izdvojeno 3.500 000 dinara za subvencionisanje razvoja seoskog turizma. Pored industrije i poljoprivrede, turizam dobija sve više na značaju kao privredna grana koja može da doprinese sveukupnom razvoju opštine, a poseban naglasak stavljen je na seoski turizam. Upravo iz tih razloga da bi se nastavilo u pravcu proširenja kapaciteta i podizanja kvaliteta usluge u seoskom turizmu, opredeljena su navedena sredstva. Urađen je pravilnik o dodeli podsticajnih sredstava i raspisan konkurs koji će trajati od 1. do 15. novembra. Sa onima koji ispunjavaju uslove konkursa Opština sklapa ugovor, a potom prenosi sredstva domaćinima do iznosa opredeljenih sredstava. -Ovo je prvi put da lokalna samouprava izdvaja sredstva za subvencionisani razvoj seoskog turizma u Gornjem Milanovcu – naglasio je direktor Desimir Ćalasan.\nTags: desimir ćalasan, turistička organizacija opštine gornji milanovac\nGuča vas čeka!\nTemperature i dalje u porastu


Doljevac i dalje najpovoljnije tranzitno područje za migrante – Radio Koprijan\nhome Društvo, Vesti Doljevac i dalje najpovoljnije tranzitno područje za migrante\nPosted on 23.01.2020. 23.01.2020.\nIako se o migrantima u poslednje vreme manje govori, jer smo se već nekako navikli na tranzitne putnike kroz našu zemlju, to ne znači da ih nema na našim drumovima. Prema poslednjem izveštaju UNHCR-a tokom prošle u Srbiju je ušlo preko 30.200 migranata, što je skoro duplo u odnosu na godinu dana ranije.\nKao prostor koji je na raskrsnici puteva opština Doljevac se vrlo često nalazi na njihovoj migrantskoj ruti, te se povremeno i kod nas otkrivaju grupice ilegalnih putnika iz dalekih azijskih zemalja. Retko ko se zadrži u opštini Doljevac duže nego što je potrebno da ovaj naš prostor prepešači ili se preveze, mada je bilo sporadičnih slučajeva kada ih je stanovništvo vidjalo u pojedinim napuštenim objektima, gde su boravili dok se nekako ne snadju i nastave put.\nMigranti koji poslednjih meseci prolaze kroz ovaj kraj u najvećem broju slučajeva su samci iz Avganistana i Pakistana, a svakog meseca bude otkrivena bar po jedna grupica. Mahom ih policija nalazi u vozovima ili bolje rečeno na vozovima ili prostoru izmedju vagona na železničkoj stanici u Doljevcu, gde pristižu kompozicije iz pravca Preševa, a nedavno je otkrivena i jedna grupa „slepih putnika“ u kamionu. Kreću se uglavnom u grupama do sedam, osam, a nakon što budu otkriveni transportuju se do Niša, kako bi bili registrovani, a zatim do nekog od prihvatnih centara.\nMedju malobrojim migrantima koji su ovde ostali neko vreme bila je jedna žena, Fatima iz Avganistana, sa svoje dvoje maloletne dece, čiju je tužnu životnu priču Radio Koprijan preneo, a koja je u doljevačkom Domu za stara i invalidna lica provela oko godinu dana, nakon teške saobraćajne nesreće u kojoj je ostala bez obe noge. Svoj život posle toga nastavila je u Švedskoj. Sada je kod nas nekoliko dece iz mešovitih srpsko-sirijskih brakova koja su svoj život nastavila ovde, daleko od ratnih razaranja.\nInače, iako je Srbija samo tranzitna zemlja, a krajnja destinacija migranata zemlje zapadne Evrope, pre svega Nemačka, prema podacima Komesarijata za izbeglice, trenutno je u Prihvatnim centrima na jugu Srbije, kojih ima u Bujanovcu, Pirotu, Vranju, Bosilegradu i Preševu smešteno oko 1.400 ljudi. U našu zemlju migranti stižu iz Severne Makedonije i Bugarske, a iz Srbije pokušavaju da izadju na granicama sa Bosnom, Hrvatskom i Madjarskom. Od 2015. godine kada je krenuo talas migracija kroz Srbiju je prošlo više od milion ljudi.


Gadonačelnica Sremske Mitrovice Svetalana Milovanović obišla je radove na rekonstrukciji ulice Mačvanski kej, gde je završeno asfaltiranje od raskrsnice sa Salašom Noćajskim do centra Mačvanske Mitrovice. Od sutra počinju i radovi na izradnji mini pijace u centru ovog mesta, kažu nadležni. Vrednost druge faze radova je 50 miliona dinara, a finansira ih Javno preduzeće “Putevi Srbije”.\nObilaskom Mačvankog keja gradonačelnica Sremske Mitrovice je istakla da je završeno asfaltiranje ulice Mačvanski kej i to od raskrsnice od Salaša Noćajskog do centra Mačvanske Mitrovice u dužini od 1100 metara. U narednom periodu očekuje se i završetak pešačkih staza i postavljanje behaton ploča. Ukupna vrednost ove investicije je 50 miliona dinara koje finansira JP “Putevi Srbije”


VojvodinaCafe - Somborska biblioteka ispred svih ostalih\nVest objavljena: 05.03.2015 09:33\nTokom 2014. godine iz biblioteke je pozajmljeno 115.000 knjiga, što je za trećinu veći broj nego u Subotici, koja je na drugom mestu u tom pogledu. Somborska biblioteka je prva i po digitalno evidentiranim naslovima. Upisane su 159.782 bibliografske jedinice.\nGradska biblioteka Karlo Bijelicki je na prošlogodišnjem kongresu bibliotekara Srbije „Biblionet 2014” predstavio rezultate digitalizacije građe, koji predstavljaju primer dobre prakse u Srbiji. Digitalizovano je skoro sve što se odnosi na zavičajnu periodiku sa kraja 19. i početka 20. veka: „Glas naroda”, „Naše novine”, „Rodoljub”, „Golub”, „Bačka”, kao i ranija izdanja „Somborskih novina”. Gradska biblioteka je saopštila da se digitalizacija građe nastavlja, kao i unošenje metapodataka, koji omogućavaju precizniju pretraživost materijala.


Press Online :: Svet :: Mond objavio tajni dokument: Beč neće ni zahteve za azil\n06. 07. 2018. - Autor: B92.net\nMond objavio tajni dokument: Beč neće ni zahteve za azil\nBeč, Pariz -- Beč kritikuje migracionu politiku EU i želi sistem u kpm se "na evropskom tlu ne bi podnosili zahtevi za azil", navodi se u dokumentu u koji je Mond imao uvid.\nFrancuski list navodi da je u pitanju vrsta dokumenta koja nije trebalo da bude objavljena i da za to postoji dobar razlog. Austrija, koja od 1. jula predsedava EU, iznela je isključivo bezbednosnu viziju pitanja migracija, potpuno zanemarujući humanitarni aspekt.\nPrema dokumentu koji je predstavnicima članica EU predstavljen na neformalnom skupu u Beču 2. i 3. jula, migranti su uglavnom mladi ljudi medju kojima su "mnogi pod uticajem ideologija koje zagovaraju nasilje", navodi Mond.\nU tekstu se predlaže da se ponovo razmisli o novom "sistemu zaštite" prema kojem "ni jedan zahtev za azil ne bi nio podnet na evropskom tlu".\nCilj koji je postavljen za 2025. trebalo bi da garantuje azil samo onima koji "poštuju vrednosti EU i njena osnovna prava i slobode", navodi list i dodaje da je to uslov koji EU trenutno apsolutno ne nameće tražiocima azila.\nU tekstu se navodi da su "političke elite i EU u celini izgubile kontrolu nad situacijom" 2015, kada je migrantska kriza bila na vrhuncu.\nU dokumentu se ističe navodna "nesposobnost dvadeset osam zemalja članica Unije da zaustave migrantske tokove i obezbedi spoljnu granicu Šengena", prenosi Mond


Zvanično - Kineski kralj strelaca stigao u Kataloniju! - Sportske.net\nZvanično - Kineski kralj strelaca stigao u Kataloniju!\nBolji od Hulka, Pata, Lavecija i ostalih, sada će konačno dobiti priliku da se dokaže i na velikoj sceni.\nPrimera - "Kraljevići" igrali poker u Barseloni, mogu i sa igračem manje!Primera - Eibar ubedljiv protiv Katalonaca, mogu i bez Srbina!Kup kralja: Repriza finala u četvrtfinalu!Kup kralja: Potop "Žute podmornice" u BarseloniPrimera - Sjajan meč na "Anoeti", domaćin slavio nakon velike borbe\nKineski fudbaler Vu Lei već godinama važi za najboljeg golgetera na Dalekom istoku.\nNije mu otežala ni konkurencija poput Hulka, Pata, Lavecija, Igala, Pelea i ostalih napadača koji su svoju slavu stekli u Evropi, Lei je proteklu godinu završio kao kralj strelaca u kineskoj Superligi sa neverovatnih 27 pogodaka u 30 odigranih utakmica.\nNaredne sezone to definitivno neće biti pošto je Espanjol danas objavio da je obezbedio potpis doskorašnjeg fudbalera Šangaja.\nKinez koji ima 27 godina će biti još jedna napadačka opcija na Monžuiku, a nosiće dres sa brojem 24.